SPORT-POKRET Da li kalorijski monitori zaista funkcionišu\nDa li kalorijski monitori zaista funkcionišu\nKalorijski monitori koje možemo videti na mnogobrojnim kardio mašinama današnjice ili u obliku sata za ruku, postali su veoma popularni i često predstavljaju preko potrebnu motivaciju mnogima od nas. Glavno pitanje na koje ćemo pokušati da odgovorimo jeste i da li oni zaista funkcionišu.\nKada je u pitanju kvalitet treninga, brojevi u koje gledate ispred sebe na ekranu, predstavljaju više smernice nego nešto u šta bi trebali slepo da verujete. Količina kalorija koje sagorite na jednom treningu zavisi od vašeg ukupnog fitnes nivoa. Na primer, početnik vrlo lako može sagoreti veću količinu kalorija za kratak period vremena iz razloga jer telo takve osobe nije u treningu. Što znači da, što ste u boljoj formi, to jest kada se vaše telo navikne na trening koji mu postavljate, to je teže da sagorite višak kilograma.\nU labaratorijskom okruženju, istraživači se oslanjaju na visoko specijalizovane monitore (npr. elektrokardiogram ili EKG) koristeći mere otkucaja srca i potrošnju kiseonika, kako bi izračunali potrošnju kalorija. Međutim, problem nastaje kada koristeći određenu kardio mašinu želimo da izmerimo svoju potrošnju kalorija. Iako izgleda kao da ta savršena mašina prati svaki naš korak, svaka od njih se pravi prema određenoj formuli (koja varira od jedne do druge mašine) kako bi predvidela koliko kalorija će osoba potrošiti za određeni period vremena, radije nego što mislite da aktivno meri potrošnju kalorija pružajući vam uvid u kompleksne podatke.\nKao što i sami znate, skoro svaka traka ili slična kardio mašina upitaće vas da unesete samo telesnu težinu i svoje godine, dok potrošnja kalorija zavisi takođe i od kompozicije tela, pola, intenziteta treninga i još mnogo sličnih podataka, koje svaka od tih mašina u stvari predpostavlja za vas.\nPrema jednom istraživanju, monitori srčane frekvencije koji se nose na ručnom zglobu osim što su praktični jer ih možete uvek imati sa sobom, mogu računati potrošnju kalorija sa razlikom od samo 20 kalorija, dok mašine u teretanama mogu biti preciznosti od samo 5-25%. Prvo mesto odlazi ka ručnim monitorima jer sadrže traku koja se postavlja oko grudi, a koja prati vašu srčanu frekvenciju. U principu, što više parametara mašina ili uređaj od vas traži to je i ona preciznija.\nBez obzira da li vežbate sa ili bez kalorijskih monitora, za one koji imaju cilj da smršaju, uradiće to na ovaj ili onaj način. Jednostavna provera svog pulsa opipavanjem ili korišćenjem govornog testa, može biti podjednako efikasna za jedan dobar trening. Umesto da se fokusirate na proste brojeve, promenite način svog života. A za one veće ciljeve kao što su pretrčavanje maratona ili skidanje ogromnog viška kilograma za kraći period vremena, pokušajte da porazgovarate sa kvalifikovanim trenerom.


U očekivanju detaljnog uputstva kako da punoletni građani Srbije ostvare pravo na jednokratnu novčanu pomoć od 100 evra, Centar za ljudska prava – Niš ukazuje na mogućnost diskriminacije osuđenih lica kao i štićenika u ustanovama socijalne zaštite koji nisu primaoci socijalne pomoći, niti su penzioneri.\nUredba Vlade Republike Srbije od 24.04.2020. godine propisuje da pravo na novčanu pomoć imaju SVI građani Republike Srbije, koji na dan stupanja na snagu ove uredbe imaju prebivalište na teritoriji Republike Srbije i važeću ličnu kartu.\nPostavlja se pitanje: kako će pomoć biti isplaćena licima koja nemaju ličnu kartu, i to osobama koje se nalaze na izdržavanju kazne lišenja slobode u sistemu zavoda za izvršenje krivičnih sankcija? Da li su oni isključeni iz mogućnosti dobijanja ove jednokratne pomoći? A oni koji imaju ličnu kartu, kako će se prijavljivati za pomenuta sredstva?\nMnogi osuđenici nemaju ličnu kartu, jer im je istekla ili je ranije nisu ni imali, a zbog toga što su u zatvoru nisu u mogućnosti da obnove svoja lična dokumenta. Poznato je takođe da postpenalni prihvat u Centrima za socijalni rad uglavnom predstavlja jednokratnu novčanu pomoć koja se dodeljuje radi izrade ličnih isprava, što ukazuje upravo na to da veliki broj ovih lica i nema lična dokumenta.\nSličan problem će se javiti i kod isplate štićenicima u ustanovama socijalne zaštite koji nisu primaoci socijalne pomoći, niti su penzioneri, jer nije definisan način prijave za jendnokratnu pomoć države.\nCentru za ljudska prava – Niš javljaju se lica koja se nalaze na izdržavanju kazne i traže mogućnost da ne budu diskriminisana u odnosu na ostale građane.\nU pomenutoj uredbi Vlade, ni jednom rečenicom nije navedeno da je i na koji način ovo pravo uskraćeno “zatvorenicima“ pa je neophodno da Uprava za izvršenje krivičnih sankcija izda uputsva i smernice kako da se ovo pravo ne uskrati ovoj marginalizovanoj grupi građana, koja je već pogođena siromaštvom.


Slika EU u Srbiji u stalnom padu\nZastava Evropske unije i Srbije, Beograd\n"U Srbiji evropska integracija nije tema na izborima već nekoliko godina, iako zemlja želi da bude deo Evropske unije, ali građani to od vlasti ne dobijaju dovoljno - ni u pogledu narativa, ni u pogledu rezultata, tako da mi ne deluje da smo mi dovoljno opredeljeni da zaista uđemo u EU."\nParadigma o EU uslovljavanju\n"Ako pogledamo poslednji majski izveštaj (Evropske komisije o napretku Srbije u evrointegracijama), koji je bio vrlo kritički intoniran i samim tim i vrlo tačan, jasno je da u nizu oblasti ne ispunjavamo ono što bi trebalo da bismo postali deo Evropske unije. Postoje jasni kriterijumi koje moramo da ispunimo, nevezani za status Kosova", podseća Marko Savković.\n"Nosioce političke vlasti moram smatrati odgovornim jer oni su ti koji upravljaju procesima reformi u ovom društvu", kaže Savković.\nMladi ipak većinom za EU\nZašto mladi ne žele Srbiju u EU?\n'Nije što odlaze, nego što se ne vraćaju'\nBez pomaka od 2009.\nDa već pet do sedam poslednjih godina nema nikakvog pozitivnog trenda u društvu Srbije kada je u pitanju Evropska unija, kaže i Naim Leo Beširi, izvršni direktor beogradskog Instituta za evropske poslove.\n"Od decembra 2009. godine, kada smo dobili viznu liberalizaciju, ne postoji nijedan drugi pozitivan pomak u odnosima Evropske unije i Srbije", navodi Beširi dodajući da je glavni krivac za to pre svega Vlada Srbije.\n"Vlada u poslednjih sedam godina nema ni jedan jedini značajno veliki napredak u reformama, da bi građani osetili bolji život. Poslednji izveštaj Evropske komisije, za koji Vlada smatra da je neutralan, a zapravo je vrlo negativan po Srbiju, vrlo jasno nam kaže da ne postoje nikakve reforme. A kada nema reforme, onda nema ni nastavka evropskog puta. Ja mislim da je glavni krivac za to politika koju aktuelna vlada propagira u poslednjih sedam godina, zajedno sa Predsednikom (Srbije). Mislim da je to jedno tiho zaustavljanje evropskih integracija Srbije", ocenjuje Beširi za RSE.\n"Ja sam ubeđen da nijedna politička opcija nije mogla da pobedi posle 2000. godine (pada režima Slobodana Miloševića, prim. aut.) ukoliko se suprotstavljala članstvu u Evropskoj uniji, ali Srpska napredna stranka (SNS) i ova trenutna vladajuća većina mislim da tiho, vrlo suptilno, ugrožavaju evropski put Srbije, dok on apsolutno u jednom trenutku nestane", upozorava Naim Leo Beširi.\nVučić i Brnabić ni na Istoku ni na Zapadu\nNema, dodaje Naim Leo Beširi, ni konsenzusa u parlamentu o evropskom putu Srbije, a na delu je i negativna kampanja pojedinih ministara u Vladi koji Evropsku uniju krive za sve što nije dobro u zemlji, vrlo često u negativnom kontekstu povezuju EU sa nezavisnošću Kosova i pregovorima o Kosovu.


„Proročanstvo“ metodom 13 ključeva: Tramp će biti smenjen ili daje ostavku - Sputnjik Srbija\n„Proročanstvo“ metodom 13 ključeva: Tramp će biti smenjen ili daje ostavku\n17:45 03.12.2016 (osveženo 22:35 03.12.2016) Preuzmite kraći link\nAmerički politički istoričar Alen Lihtmen, poznat po tome da je predvideo izbor nekoliko predsednika SAD, tvrdi danas da će novoizabrani američki predsednik Donald Tramp najverovatnije biti smenjen ili će sam podneti ostavku.\nProfesor na Američkom univerzitetu u Vašingtonu i redovni politički analitičar Si-En-Ena je to izjavio turskoj agenciji Anadolija, prenosi bosanski portal „Avaz“.\nReč je o modelu koji se naziva „Ključevi“, uz pomoć kojeg je predvideo pobednike predsedničkih izbora u Americi od 1984. do 2012, uključujući i ovogodišnje, 8. novembra.\nLihtmen tvrdi da se kod „predviđanja“ oslanja na 13 ključeva, odnosno pokazatelja na temelju učinka stranke koja trenutno „drži“ Belu kuću. On precizira da će, ukoliko na šest pitanja odgovor bude negativan, vladajuća stranka izgubiti trku za predsednika.\nPitanja se odnose na uspehe u ekonomiji, socijalnom stanju, spoljnoj politici, na skandale i druga pitanja.\n„Predvideo sam rezultate koristeći sistem koji sam razvio 1981. godine, a koji se zasniva na tezi da su predsednički izbori presuda snage stranke koja je trenutno u Beloj kući. Sistem je ispravno predvideo svake izbore od 1984. godine. Istraživao sam ’ranjivost‘ stranke, odnosno ovoga puta demokrata. To uključuje gubitke u 2014. godini u Americi, nedostatak politike u Obaminom drugom mandatu, kao i lošu spoljnu politiku. Pritom se nisam vodio rezultatima anketa“, rekao je Lihtmen.\nOn je letos više puta u medijima izjavio da će Demokratska stranka, stranka odlazećeg američkog predsednika Baraka Obame, izgubiti u trci za Belu kuću. Pri toj tvrdnji ostao je i nakon što su ankete pokazale blagu prednost demokratske kandidatkinje Hilar Klinton, koja je imala veću podršku od republikanca Donalda Trampa, koji je na kraju odneo pobedu.\nIako trenutni pokazatelji ne ukazuju na to da bi Tramp mogao da bude opozvan, Lihtmen kaže kako je to „njegova nova prognoza“.\n„Mislim da je moguće da Tramp bude opozvan ili da sam podnese ostavku na prvu naznaku problema, za to postoje dobre šanse. Nisam siguran da on zapravo želi odgovornost predsednika. Osim toga, ceo život igra brzo, kršio je zakone, pa bi to moglo da se preslika na njegov predsednički mandat“, ocenjuje Lihtmen.\nSmatra da je Tramp „takođe postavio ozbiljnu mogućnost sukoba interesa između američke nacionalne sigurnosti i njegovog privatnog biznisa, koji je sada u rukama njegove dece“ i dodaje da opoziv Trampa „predviđa njegov instinkt“.\nPodsećajući da Republikanska partija, čiji je Tramp bio kandidat, ima većinu i u Beloj kući i u Senatu, Lihtmen kaže da toj političkoj stranci „pogoduje kandidat koji se može kontrolisati“.\n„Na kraju, sami republikanci preferiraju predvidivog, konzervativnog potpredsednika Majka Pensa, nego Trampa koji je potpuno nepredvidiv“, zaključio je Lihtmen.\nproročanstvo, prognoza, smena, ostavka, Bela kuća, Alen Lihtmen, Donald Tramp


Ruski ambasador u SAD u subotu u Moskvi na konsultacijama\nTanjug 18. marta 2021. 07:43\nVAŠINGTON/MOSKVA – Ruski ambasador u SAD Anatolij Antonov otputovaće u Moskvu 20. marta, na konsultacije u vezi sa budućim bilateralnim odnosima dve zemlje, saopštila je ruska ambasada u Vašingtonu.\n„Ruski ambasador u SAD Anatolij Antonov doputovaće 20.marta u Moskvu na konsultacije. Ambasador će prisustvovati sastancima u ruskom ministarstvu spoljnih poslova i drugim vladinim agencijama na kojima će se razmotriti načini popravljanja rusko-američkih odnosa koji su sada u krizi“, saopštila je u sredu ambasada na svom Fejsbuk nalogu, navodi TAS S.\nAgencija prenosi da je ruska ambasada saopštila i da trenutna kriza u odnosima Rusije i SAD proizilazi iz nekonstruktivne politike Vašingtona i određenih nepromišljenih izjava američkih visokih zvaničnika, koje predstavljaju pretnju da dođe do potpunog prekida bilateralnih veza dve zemlje.\nRuska ambasada u Vašingtonu objavila je još jedan komentar na svom nalogu na Fejsbuku nakon poziva ambasadoru Anatoliju Antonovu na konsultacije u Moskvu, u kome je naglasila važnost nastavka dijaloga dve strane.\n„Zalažemo se za uspostavljanje dijaloga između dve stalne članice Saveta bezbednosti Ujedinjenih nacija koje su odgovorne za međunarodni mir i bezbednost“, saopštila je ambasada, navodi agencija.\nRojters je ranije preneo da je Rusija pozvala svog ambasadora u SAD Anatolija Antonova u Moskvu na konsultacije o budućnosti rusko-američkih odnosa, nakon što je predsednik SAD Džo Bajden izjavio da će ruski predsednik Vladimir Putin „platiti“ za navodno mešanje u američke izbore.\nU izveštaju agencije se navodi da je izjava američkog predsednika usledila nakon objavljivanja nalaza američkih obaveštajnih službi, u kojima se tvrdi da ruski predsednik Vladimir Putin stoji iza mešanja Moskve u američke izbore, a što je portparol Kremlja Dmitrij Peskov odlučno negirao.


Čak 200.000 radnika nema ni minimalac\n30. maj 2014. / Izvor: Dnevnik\nVeć nekoliko meseci, još pre izbora, u javnosti se vodi polemika o minimalnoj zaradi: sindikati traže da se ona poveća, dok druga dva "socijalna partnera", država i poslodavci, manje-više ćutanjem odgovaraju da na takav zahtev ne mogu pristati. Minimalna zarada u Srbiji nije menjana već duže od dve godine i iznosi 115 dinara po radnom satu, odnosno oko 21.000 dinara mesečno.\nIako se niko u Vladi o tome nije javno izjašnjavao, utisak je da najveći problem s povećanjem minimalca ima država. Naime, Srbija ima specifičan problem s minimalcem – iako bi po zakonu trebalo, tu obavezu veliki broj poslodavaca ne ispunjava, pa mnogo radnika prima zaradu koja je niža od toga. Po nekim procenama, čak oko 200.000 njih. Stoga bi povećanje najniže zagarantovane zarade najviše štetilo onome ko tu obavezu ispunjava, a to je država, odnosno svi oni poslodavci koji zaposlenima direktno ili posredno plate isplaćuju iz budžeta i javnih fondova. Opširnije\nU ponedeljak protest komunalnih radnika\n29. maj 2014. / Izvor: Dnevnik\nSindikat radnika zaposlenih u stambeno - komunalnoj delatnosti najavio je štrajk upozorenja za ponedeljak, 2. juna u 14 časova.To znači da će članovi sindikata u javno - komunalim preduzećima prekinuti posao jedan sat vremena pre isteka radnog vremena, poštujući minimum procesa rada i ostati na radnim mestima do 15 časova. Nakon toga, biće održano i protestno okupljanje na Trgu slobode ( kod Miletićevog spomenika) u 15.30 časova.\nPredsednik Sindikata zaposlenih u stambeno - komunalnoj delatnosti Novog Sada Zoran Radosavljević kaže da je razlog za štrajk upozorenja, pre svega loš materijalni položaj zaposlenih u " Lisju" ," Čistoći", "Putu", "Zelenilu" i Spensu gde kasne dve ili dve i po zarade, kao i putni troškovi za četiri meseca. Opširnije\nNaftašima i pivarima preliva u novčaniku\nProsečna neto zarada u Srbiji isplaćena u aprilu iznosila je 45.847 dinara i nominalno je bila 5,5 odsto veća nego u martu, a realno 4,9 odsto, kažu najnoviji podaci Zavoda za statistiku. Prosek su, među ostalim, naduvali zaposleni u eksploatciji sirove nafte i prirodnog gasa, čije su plate skočile više od 30.000 dinara pa su, umesto martovskog 86.161 dinara, u aprilu kući odneli 118.485.\nProsečna plata je, recimo, skočila u Novom Sadu, gde je sedište "Naftne industrije Srbije". Rasla je i u Apatinu, gde je jaka pivarska industrija, pa su zaposleni u tom gradu u aprilu imali najdeblje koverte u Vojvodini – 63.000 dinara. Ipak, vojvođanski prosek od 45.808 dinara opet nije preskočio republički. Opširnije\nU Srbiji više penzionera nego zaposlenih\n28. maj 2014. / Izvor: Dnevnik\nDa je zapošljavanje rak-rana srpske privrede ništa ne pokazuje bolje nego poslednji podaci Ministarstva finansija o broju zaposlenih u Srbiji, a oni kažu da radno mesto trenutno ima 1.698.000 ljudi, što je 17.000 manje nego na početku ove godine. Da stvar bude ekonomski još teža, ti podaci kažu i da se u Srbiji desilo ono čega su se svi plašili: da trenutno ima 28.611 više penzionera nego zaposlenih.\nKada se to zna, postaje jasno da će isplata penzija biti sve teža, da će izdržavanje javnog sektora biti preskupo, a kada se tome pridoda i teška situacija nastala kao posledica katastrofalnih poplava, slika naše krize postaje mnogo jasnija. Broj zaposlenih u Srbiji je na kraju marta iznosio 1.698.000 ljudi, što je oko 190.000 manje nego što ih je bilo u 2009. godini, pokazali su najnoviji podaci Ministarstva finansija. Samo u ovoj godini, zaključno s martom, bez posla je ostalo oko 17.000 građana. Opširnije\nNastavljeni pregovori o Zakonu o radu\n27. maj 2014. / Izvor: Dnevnik\n– Radna grupa za izmene Zakona o radu juče je postigla saglasnost o većini tema, ali su i dalje ostale sporne minimalne zarade – izjavio je sekretar Saveza samostalnih sindikata Srbije i član Radne grupe Zoran Mihajlović. On je kazao da sindikati insistiraju na tome da minimalna zarada ne bude manja od prosečne potrošačke korpe, čime bi se obezbedila određena zaštita, ali poslodavci nisu s tim saglasni.\nSindikati i poslodavci pokušavaju već duže da usaglase stavove o pet najvažnijih tema koje treba da reguliše novi zakon o radu – radu na određeno vreme, otkazima od strane poslodavca, otpremninama, proširenom dejstvu kolektivnog ugovora i minimalnoj zaradi. Mihajlović je rekao da se sindikati zalažu za prošireno dejstvo kolektivnih ugovora što, međutim, poslodavci neće. – Vlada pokušava da Privredna komora Srbije pregovara sa sindikatima o tome, što nije dobro rešenje i dodatno komplikuje stvar jer bismo imali dva nezavisna pregovarača – Uniju poslodavaca i PKS – ocenio je Mihajlović. On je naveo da su se sindikati i poslodavci saglasili u tome da rad na određeno vreme traje dve godine, da otpremnine ne mogu da se naplaćuju dva puta za isti radni staž, a da će se još razgovarati o "detaljima i tehničkim stvarima". Opširnije\nGradjani slobodni da kritikuju, cenzura neustavna\n27. maj 2014. / Izvor: Beta\nZaštitnik gradjana Saša Jaković podsetio je u ponedeljak da je u Srbiji zagarantovano pravo na slobodu mišljenja i da je cenzura zabranjena Ustavom, povodom saznanja da se pojedine informacije i kritike povlače iz javnosti. Janković je izrazio zabrinutost zbog "sve češćih saznanja da se pojedine informacije i kritike povlače iz javno dostupnih sredstava informisanja i informacionog prostora".\n"Izražavam zabrinutost zbog tvrdnji novinara da im se 'savetuje' da izbegavaju kritiku, tekstova urednika sa državnim vlasništvom koji kao normalno konstatuju da najviši državni rukovodioci mogu 'za 15 minuta' da smene kompletno uredništvo listova, te zbog činjenice da gradjani bivaju pozvani na informativne razgovore zbog navodnog širenja panike koju nikad niko nije primetio, utvrdio, ni zabeležio njene posledice", navodi se u saopštenju Zaštitnika. On je istakao da svako ima slobodu da bude kritičar, da su država i njeni organi dužni ne samo da se uzdrže od mešanja u tu slobodu, već moraju da je štite od napada i da podstiču njeno ostvarivanje. Opširnije\nSEVER SE PODMLAĐUJE\nOko četrdeset mladih članova sindikata zaposlenih u preduzeću ''Siemens'' i ''Kontinental'' iz Subotice imalo je priliku da u subotu, 24. maja 2014.godine, u prostorijama Otvorenog univerziteta u Subotici, prisustvuje jednodnevnom predavanju o pravcima izmena radnog zakonodavstva u Srbiji i položaju mladih u sindikatu.\nUčesnike predavanja je tokom prvog dela programa, koji je ukupno trajao oko tri sata, Stručni saradnik za pravne poslove u SSSV Željka Jorgić Đokić upoznala sa osnovnim pravima iz radnog odnosa koja garantuju važeći propisi, informisala ih o mogućim izmenama Zakona o radu koje se očekuju u skorijoj budućnosti, kao i o aktivnostima sindikata u vezi sa tim.\nPredsednik Sekcije mladih SSSS Bojana Bijelović Bosanac je u nastavku programa govorila o organizaciji sindikata i mestu mladih u okviru te organizacije, kao i o proteklim i planiranim aktivnostima čiji su nosioci mladi članovi Saveza samostalnih sindikata Srbije.\nNa kraju predavanja govorio je Sekretar SSSO Subotica Ištvan Huđi, koji je učesnicima predstavio prednosti sindikalnog organizovanja i članstva u sindikatu i pozvao ih da se u većoj meri uključe u sindikalne aktivnosti.\nPredavanje je, na inicijativu predsednika Sindikalne organizacije kompanije ''Siemens'' Peđe Pavića, organizovao Savez samostalnih sindikata za opštinu Subotica, uz podršku Saveza samostalnih sindikata Vojvodine i Sekcije mladih Saveza samostalnih sindikata Srbije.\nUšteda i više od 8.000 evra po radniku\n26. maj 2014. / Izvor: Dnevnik\nVlada Srbije predložila je usvajanje izmena dva zakona koji se tiču poreza i doprinosa na plate da bi na taj način bio uspostavljen sistem poreskih podsticaja za otvaranje novih radnih mesta. Poslodavcima koji budu zapošljavali nove radnike biće na račun budža "oprošteno" između 65 i 75 odsto svih troškova koje plaćaju za poreze i doprinose na zarade.\nOkvirna računica "Dnevnika" pokazuje da bi na prosečnu platu od 400 evra ta ušteda u proseku mogla iznositi 364 evra. S obzirom na to da su takvi poreski podsticaji planirani za naredne dve godine, država bi u tom periodu na taj način poslodavcima mogla smanjiti troškove oko 8.700 po novozaposlenom radniku, pokazuje okvirna računica.\nNaime, po predloženima zakonskim rešenjima, poslodavac – dakle, preduzeće ili preduzetnik – koji zaposli novog radnika ima pravo na povraćaj dela plaćenog poreza na njegovu zaradu, kao i dela plaćenih socijalnih doprinosa, kako onih na teret zaposlenog, tako i onih koji se isplaćuju na teret poslodavca. Opširnije\nViše građevinskih firmi aktivno se uključilo u pomoć poplavljenim područjima donacijama materijala vrednosti od više miliona dinara, a njihovi zaposleni angažovani su i na radovima za odbranu od poplava, saopštio je Sindikat radnika građevinarstva IGM Srbije.\nZaposleni u cementari "Lafarž" iz Beočina u prethodna dva dana otpremili su 120 kamiona peska u vrećama i rinfuzi, vrednosti pet miliona dinara. Zaposleni u "Lafaržu" su porodicama koje su u prihvatnim centrima poslali sredstva za higijenu, hranu i ćebad vrednosti 1,5 milion dinara. Opširnije...\nApel za pomoć - saopštenje\nPredsedništvo Saveza samostalnih sindikata Vojvodine, na današnjoj sednici, još jednom je pozvao sve svoje članove, sindikalne organizacije, sindikate, gradska i opštinska veća da, shodno svojim mogućnostima, upute finansijsku pomoć nastradalima u poplavljenim područjima Srbije.\nFinansijska sredstva, shodno odluci Predsedništva SSSS od 16.05.2014. godine, uplatiti na dinarski i devizni račun koji je za te namene otvorila Vlada Srbije.\nDinarski račun: 840-3546721-89, svrha uplate: otklanjanje posledica vanrednih okolnosti – poplave, šifra plaćanja 290 (u pozivu na broj nije potrebno ništa upisivati).\nNamenski devizni račun 01-504619-100193230-000000-0000\nPreporučuje se svim zaposlenima u Savezu samostalnih sindikata Vojvodine da se priključe akciji izdvajanjem sredstva u visini jedne dnevnice.\nPredsednik SSSV, Goran Milić\nČLANOVI PREDSEDNIŠTVA SSSV INFORMISANI O RADU RADNE GRUPE\nNa 23. sednici Predsedništva SSSV održanoj 22. maja 2014.godine, predstavnici SSSS u Radnoj grupi za izradu Nacrta Zakona o izmenama i dopunama Zakona o radu, Zoran Mihajlović, sekretar Veća SSSS i Goran Milić, potpredsednik Veća SSSS i predsednik SSSV, informisali su prisutne članove Predsedništva kao i predsednike samostalnih sindikata delatnosti u Pokrajini, predsednike Veća SSS gradova i opština – koji nisu članovi Predsedništva i poverenike SSS za opštine, o toku i rezultatima pregovora u Radnoj grupi.\nOni su istakli da su u skladu sa mandatom koji su im dali organi SSSS pregovarali samo o pet pravnih instituta (radni odnos na odredjeno vreme, minimalna zarada, otpremnine, otkaz od strane poslodavca – razlozi za otkaz, postupak pre prestanka radnog odnosa ili izricanje druge mere), a da je stepen usaglašenosti socijalnih partnera po pojedinim pitanjima – različit, kao i da je Radna grupa, po planu, završila sa radom i da je sledeći korak sednica SES- a Srbije planirana za predstojeći vikend.\nPosle aktivne diskusije članovi Predsedništva SSSV su, rukovodeći se opredeljenjem da je potrebno razgovarati i sprečiti ostala dva socijalna partnera da bez predstavnika sindikata uredjuju pitanja od životne važnosti za zaposlene i sindikate, doneli odluku da organima SSSS predlože, da u eventualnom nastavku rada Radne grupe, izmene odluku o ograničenju mandata članova Radne grupe - predstavnika SSSS. Opširnije...\nRadna grupa za Zakon o radu radi normalno\n20. 05. 2014. / Izvor: Blic\nRadna grupa za novu verziju Zakona o radu nastavila je danas da radi na pripremi nacrta izmena tog dokumenta, rečeno je u Ministarstvu za rad Srbije. Kako kažu u tom ministarstvu, Radna grupa normalno radi i nastavila je da analizira i raspravlja i izmenama i dopunama Zakona o radu,"član po član".\nČlanovi Radne grupe su se na sastanku 9. maja saglasili da će svakodnevno raditi na pripremi nacrta zakona kako bi ga završili u što kraćem roku. Sindikati i poslodavci pokušavaju već duže vreme da usaglase stavove oko pet najvažnijih tema koje treba da reguliše novi zakon o radu - radu na određeno vreme, otkazima od strane poslodavca, otpremninama, proširenom dejstvu kolektivnog ugovora i minimalnoj zaradi.\nPredsednik Saveza samostalnih sindikata Ljubisav Orbović rekao je u petak 16. maja da sindikati mogu da pregovaraju samo o pet ključnih tema koje su ranije predložene radnim nacrtom izmena i dopuna Zakona o radu i da je neprihvatljivo uljučivanje nekih novih elemenata u zakon iz predloga bivše radne verzije, kada je ministar privrede bio Saša Radulović. Opširnije...\n19. maj 2014. / Izvor: SSSS\nSavez samostalnih sindikata Srbije poziva sve svoje granske sindikate i članstvo da, u skladu sa mogućnostima, finansijski i na drugi način, pomognu građanima Srbije koji su nastradali u do sada nezabeleženim elementarnim nepogodama koje su zadesile našu zemlјu.\nZaposleni u Savezu će izdvojiti sredstva u visini dnevnice, koja će biti uplaćena na račun koji će u te svrhe biti otvoren.\nSavez samostalnih sindikata Srbije je uveren da će se naše članstvo, gde god je to moguće, uklјučiti u spasilačke akcije i na taj i druge načine doprineti da se, bar donekle, ublaže nesagledive posledice na građane i imovinu Srbije.\nSavez je uputio apel za pomoć svetskoj i evropskoj sindikalnoj centrali i sindikalnim prijatelјima u okruženju da se pridruže i pomognu našem narodu.\nSocijalno-ekonomski savet traži solidarnost zbog poplava\n19. maj 2014. / Izvor:Tanjug\nNa konferenciji za novinare, posle prve vanredne sednide Socijalno-ekonomskog saveta, predsedavajući Branislav Čanak, pozvao je preduzeća da na lokalnom nivou pruže materijalnu ili finansijsku pomoć u skaldu sa mogućnostima i pozvao radnike da besplatnim radom pomognu zajednici. "Apelujemo na angažman koji će trajati najamnje dve do tri sedmice", rekao je Čanak i pozvao privredu i zaposlene da daju maksimalan doprinosu dok posledice poplava ne budu otklonjene.\nMinistar za rad, Aleksandar Vulin apelovao je na solidarnost svih građana u teškoj situaciji koja je zadesila Srbiju zbog poplava. On je rekao da se već sada vidi da će poplave uticati na manje prihode Srbije, pad poljoprivrdne proizvodnje i da je infrastruktura devastirana. "Očekujemo potpunu solidarnost zajednice i da poslodavci i sinidikati motivišu radnike da pomognu. Država će učiniti sve što je zakonom predviđeno, a i više od toga, koliko je u mogućnosti", rekao je Vulin.\nSavet nije razmatrao izmene Zakona o radu\n19. maj 2014. / Izvor: RTS\nNakon sednice Socijalno-ekonomskog saveta u Vladi Srbije, Atanacković je rekao da izmene Zakon o radu nisu bile tema današnjeg sastanka i dodao da će se o tome razgovarati kad radna grupa za izmene tog zakona završi svoj rad, prenosi Beta. Prema rečima Atanackovića, o izmenama Zakona o radu će se razgovarati na posebnoj sednici Socijalno-ekonomskog saveta koji čine predstavnici Vlade, Unije poslodavaca i reprezentativnih sindikata - Saveza samostalnih sindikata Srbije i Ujedinjenih granskih sindikata "Nezavisnost".\nPredsednik Saveza samostalnih sindikata Ljubisav Orbović je rekao da je na današnjom sastanku Saveta pokrenuto pitanje izmena Zakona o radu, u okviru rasprave o usvojenim ekonomskim merama Vlade Srbije. "Mi smo u pregovorima i nadamo se da ćemo naći rešenje koje će biti prihvatljivo ili nedovoljno prihvatljivo za sve strane, kada je u pitanju Zakon o radu", rekao je Orbović. Ponovio je da sindikati mogu da pregovaraju samo o pet ključnih tema koje su ranije predložene radnim nacrtom izmena i dopuna Zakona o radu. "Uključivanje sada nekih novih elemenata u zakon iz predloga bivše radne verzije, kada je ministar privrede bio Saša Radulović, a to su zarade, za nas kao sindikate je neprihvatljivo i mi nećemo o tome da razgovaramo", rekao je Orbović. Opširnije...\nNovi zakon o radu mora biti donet u julu\n19. maj 2014. / Izvor: Dnevnik\nNovi zakon o radu treba da bude donet do polovine jula i trenutno se prave poslednje računice između sveta kapitala i sveta rada. Resorni ministar rada, zapošljavanja i socijalnih pitanja Aleksandar Vulin veruje da je moguće postići kompromis poslodavaca i sindikata i to tako da niko ne bude oštećen, odnosno da svi budu zadovoljni.\nOptimizam ministra baš i ne dele učesnici Radne grupe za pripremu predloga zakona o radu, jer su uvereni da ne može biti doneto takvo radno zakonodavstvo kojim i radnici i gazde mogu biti zadovoljni. No, bez obzira šta ko mislio i želeo, izvesno je da će ova peta verzija biti i poslednja, kao i to da će država imati poslednju reč. To, pak, znači da čak i ako svi socijalni akteri i ne budu potpuno zadovoljni zakonskim rešenjem, poslanici Skupštine Srbije će ga usvojiti, jer je on, kako ističe Vulin, Srbiji neophodan da bi radila na privrednom preporodu države. Opširnije...\n13. maj 2014. / Izvor: SSSS\nSindikati nezadovoljni nacrtom zakona\n14. maj 2014. / Izvor: Beta\nSavez samostalnih sindikata Srbije i Ujedinjeni granski sindikati "Nezavisnost" saopštili su da ne žele da učestvuju u pregovorima o Nacrtu zakona o izmenama i dopunama Zakona o radu koji im je dostavilo Ministarstvo rada. Kako je obrazloženo, za sindikate je neprihvatljivo što je Ministarstvo proširilo spisak oblasti iz radnog zakonodavstva koje sindikati treba da usaglašavaju s predstavnicima vlasti i poslodavcima, javlja Beta.\n"Neprijatno smo iznenađeni činjenicom da su u radnoj verziji Nacrta zakona o izmenama i dopunama Zakona o radu koja je dostavljena sindikatima, proširene teme na kojima je Radna grupa za izradu tog zakona radila, a koja je formirana na inicijativu tadašnjeg prvog potpredsednika Vlade Srbije, a sadašnjeg premijera Aleksandra Vučića", navodi se u zajedničkom saopštenju dva sindikata.\nUkazano je da je Radna grupa tri meseca radila na pripremi nacrta zakona o radu, a koja je sada izmenjena na inicijativu ministra rada Aleksandra Vulina. Reprezentativni sindikati traže da se pregovara o pet najvažnijih tema koje treba da reguliše novi zakon o radu - radu na određeno vreme, otkazima od strane poslodavca, otpremninama, proširenom dejstvu kolektivnog ugovora i minimalnoj zaradi. Opširnije...\nGrađevinci Vučiću: Uključite nas u razgovore\n13. 05. 2014. / Izvor: Tanjug\nSindikat radnika građevinarstva i industrije građevinskog materijala (IGM) zatražio je danas od premijera Aleksandra Vučića i potpredsednice Vlade Zorane Mihajlović da njihovi predstavnici budu uključeni u razgovore o rešavanju statusa i položaja sektora građevinarstva u Srbiji.\n"Događaji vezani za rešavanje statusa i položaja sektora građevinarstva veoma intenzivno se odvijaju bez uključivanja predstavnika građevinskih radnika odnosno sindikata u toj oblasti" - konstatuje se u otovorenom pismu sindikata IGM upućenom Vučiću i vicepremijerki, koja je i ministar građevinarstva Zorani Mihajlović, i izražava očekivanje da taj sindikat vrlo brzo bude uključen u te razgovore.\nSindikat građevinarstva Srbije očekuje da svi nadležni veoma brzo uključe ovaj sindikat u dogovor oko najvažnijih pitanja za budućnost građevinskih radnika, pogotovo njihov materijalni i radni položaj, kako bi se realizacija investicionih radova u budućnosti odvijala u ambijentu socijalnog mira, naveli su građevinci. Opširnije...\nJoš pet meseci nade za 53.000 radnika\n06. maj 2014. / Izvor: V. novosti\nIzmenama Zakona o privatizaciji, računi 155 firmi "mirni" do sredine oktobra. Nada za više od 53.000 radnika. Poverioci će novac dobiti kada preduzeća budu prodata. Preduzeća u restrukturiranju biće zaštićena od prinudne naplate još pet meseci. Ovo je suština izmene i dopune postojećeg zakona o privatizaciji, koje je u utorak usvojila Vlada Srbije i uputila Skupštini na hitno usvajanje. Time je, praktično, sprečeno da poverioci od 15. maja blokiraju račune 155 preduzeća u restukturiranju, koja upošljavaju 53.584 ljudi.\nPoverioci će se, po novom zakonu, namirivati iz prodajne cene ovih firmi. "Za preduzeća koja se privatizuju metodom javnog tendera, odnosno javne aukcije, državni poverioci ne mogu tražiti prinudnu naplatu, niti bilo koju meru postupka izvršenja radi namirenja potraživanja nastalih do 31. 12. 2007. godine" - navodi se u Nacrtu zakona. Opširnije...\nČlanovi Saveza samostalnih sindikata Vojvodine učestvovali su u protestnoj šetnji povodom 1. maja\nPovodom Međunarodnog dana rada, Savez samostalnih sindikata Srbije i Ujedinjeni granski sindikati Nezavisnost održali su veliki protestni skup u Beogradu, sa kojeg je Vladi Srbije poslata oštra poruka protiv najavljenih mera štednje, smanjenja plata i otpuštanja u javnom sektoru.\nNekoliko hiljada okupljenih sindikalaca, kojima su se pridružili i predstavnici drugih sindikata, i brojni Beograđani, dostojanstvenom šetnjom od Trga Nikole Pašića do Slavije, simbolično su obeležili ono što 1. maj predstavlja - borbu za radnička prava, upozorivši na težak položaj radnika u Srbiji. "Prvi maj nije prvi april – ne šalite se sa radnicima"! "Nećete evoluciju!? Dobićete revoluciju"!! Budimo glasniji i odlučniji u borbi za bolјi i pravičniji svet! – uzvikivali su sindikalci, poručivši vlastima da su spremni da se bore za radnička prava.\nNa kraju protestne šetnje, položeno je cveće na spomenik Dimitriju Tucoviću, osnivaču organizovanog radničkog pokreta u Srbiji i velikom borcu za radnička prava, čime je simbolično ovaj protest završen.\nSAVEZA SAMOSTALNIH SINDIKATA VOJVODINE\nMeđunarodni praznik rada i radničkog pokreta ustanovljen je kao simbol uspeha radničke borbe za bolje uslove rada i osmočasovno radno vreme. Radnici Čikaga su se, pre 128 godina, izborili za to, masovnim izlaskom na ulice i krvavim demonstracijama. Upravo su oni ti koji su nam pokazali put kojim treba ići i čijih se dela sećamo i ponosno obeležavamo istog dana svake godine.\nU znak poštovanja i sećanja na prve žrtve borbe za ostvarenje radničkih prava, čestitamo praznik svim članovima, zaposlenima i građanima i pozivamo da se priključe tradicionalnom prvomajskom protestu kako bi ukazali na važnost i značaj borbe koju vodimo 365 dana u godini.\nObeležimo dostojno i borbeno 1. maj – Međunarodni praznik rada, radničke i sindikalne odgovornosti. Budimo glasni, odlučni i solidarni u borbi za bolju budućnost, za bolje i pravičnije društvo u kome se poštuju istinske vrednosti i prava radnika, gde se mišljenje sveta rada uvažava, gde se pošteno zarađuje i dostojanstveno živi od plaćenog rada.


Ajntraht traži trenera i sportskog direktora: Rangnik otpao sa liste kandidata – Navijaci Srbija\nPjanić o Kumanu, Mesiju, željama na Nou Kampu i kako je sa 16 godina odbio Barsu\n(UŽIVO) PARTIZAN – VOŽDOVAC Stanojević „istumbao tim“, mislima je u finalu kupa, a „zmajevima“ svaki bod zlata vredan!\nHome > Fudbal > Ajntraht traži trenera i sportskog direktora: Rangnik otpao sa liste kandidata\nAjntraht traži trenera i sportskog direktora: Rangnik otpao sa liste kandidata\nPoznato je da Ajntraht iz Frankfurta po okončanju sezone ostaje bez sportskog direktora, Fredi Bobić će napustiti klub, a kofere pakuje i trener Adi Hiter, koji se uz rekordno obeštećenje seli u Borusiju Menhengladbah. Uprava uveliko radi na pronalaženju novih rešenja, obavljeni su razgovori i sa iskusnim Ralfom Rangnikom, ali bez pozitivnog ishoda.\nSubota, 15.30: (2,65) Menhengladbah (3,30) Ajntraht Franfurkt (2,65)\nBilo je jasno da će Ajntraht stupiti u kontakt sa Rangnikom, koji je slobodan od kako je minulog leta napustio svoju poziciju u Red Bul Lajpcigu. Postojale su priče o njegovom prelasku u redove Milana, ali su Rosoneri ostali verni Stefanu Pioliju. Spekulisalo se i da Roma razmišlja o nemačkom stručnjaku, ali do konkretizacije nije došlo. Činilo se da će Rangnik preuzeti funkciju sportskog direktora u Šalkeu, koji je na pragu ispadanja u niži rang, ali se dve strane nisu dogovorile. Ime 62-godišnjeg stručnjaka dovodi se u vezi i sa klupom reprezentacije Nemačke, koju će po okončanju Evropskog prvenstva napustiti Joakim Lev. Sada je i Frankfurt obavio razgovore sa bivšim trenerom i sportskim direktorom Bikova iz Saksonije, ali do saradnje neće doći.\nSa Rangnikom je razgovarao predsednik Nadzornog odbora kluba Filip Holcer, koji ističe da je vrlo brzo bilo jasno da hemija nije na mestu.\n„Obe strane su brzo osetile da postoje drugačiji pogledi po pitanju pravca i razvijanja jednog kluba sa velikom tradicijom kao što je Ajntraht iz Frankfurta„, izjavio je Holcer, prenosi Kiker.\nOn je revoltiran zbog informacija o njihovom razgovoru koje su procurele u medije. Predsednik Nadzornog odbora jasno krivicu prebacuje na Rangnika.\n„Iziritiran sam netačnim informacijama koje su izašle u javnost„, izjavio je Holcer i dodao da su ga posebno pogodile glasine o navodnoj otpusnoj klauzuli u ugovoru Andrea Silve.\nNajbolji strelac Ajntrahta bi na leto mogao da napusti ekipu, pojavila se priča da bi za 30.000.000 evra mogao da ide i da bi ruke klubu sa Komercbank arene mogle da budu vezane, ali Filip Holcer tvrdi da „to nema veze sa istinom„. Nemački mediji su potom obelodanili i da u ugovoru portugalskog napadača ne postoji izlazna klauzula, te da je sve u rukama kluba.\nTagged Ajntraht Frankfurt Andre Silva Ralf Rangnik\nLaporta misteriozno oko Halanda, bez komentara za Kumana, izbegao pitanja o Nejmaru\nBarsa se vraća na 4-3-3\nLesor najkorisniji igrač majstorica Evrokupa


Na doboš: Vranjanci nude motel, u Aranđelovcu poznatu fabriku, a Čačani deo autobuske stanice\n10:26 >> 13:01\nMotel u Vranju ponovo na prodaji, kao i aranđelovački Šamot i čačanska autobuska stanica\nDanašnji dan obeležavaju vesti o prodaji propalih firmi od kojih su neke ne tkao davno bile pojam u svojoj branši.\nMotel „Vranje“, koji se prostire na više od dve hiljade kvadratnih metara, ponuđen je na prodaju kroz stečaj tamošnje firme za ugosteljstvo i turizam “Vranje” doo po početnoj ceni od 20,6 miliona dinara, objavila je danas Agencija za licenciranje stečajnih upravnika.\n“Vranje” doo je u stečaju od februara 2018. godine a ova je drugi pokušaj prodaje imovine.\nIstovremeno, iz Aranđelovca stiže vest o tome da je i poznata firma „Šamot“ u stečaju opet ponuđena na prodaju kao pravno lice po početnoj ceni od 203,4 miliona dinara (1,7 miliona evra), objavila je Agencija.\nNajznačajnija imovina Šamota u stečaju su objekti fabričkog kompleksa u Aranđelovcu, oprema i postrojenja i potraživanja prema dužnicima. Javno nadmetanje za drugu prodaju „Šamota“ u stečaju zakazano je za 19. april.\nŠamot je u stečaju od 2015. godine godine a pretežna delatnost ove firme je proizvodnja vatrostalnih proizvoda.\nU Čačku okušavaju sreću prvi put\nNišta lepša vest nije ni ona iz Čačka, gde je na prodaju ne deo autobuske stanice.\nProstor na autobuskoj stanici u Čačku vlasništvo holding kompanije “Jugoprevoz” u stečaju ponuđen je na prodaju po početnoj ceni od 19 miliona dinara, objavio je stečajni upravnik.\nJavno nadmetanje za ovu imovinu “Jugoprevoza” koja se prodaje po prvi put zakazano je za 21. april. Čačanski “Jugoprevoz” registrovan za gradski i prigradski prevoz putnika u stečaju je od novembra 2019. godine.\nNekadašnji velikani na prodaju: U Beogradu na doboš imovina Rada, u Gamzigradu Romulijane\nCela zlatara za milion evra: Čuvena „Zlatara Majdanpek“ ide upola cene\nAranđelovac aukcija Čačak prodaja stečaj Vranje


Koja je uloga Vojske Srbije i kako izgleda njena struktura? – NOVA NAŠA REČ\n14 Novembra, 2020 Nova Naša Reč Aktuelno, Leskovac 0\nTumačenje funkcionalne uloge određenog entiteta u političkom sistemu države, nije uvek podudarno određivanju značaja tog i takvog entiteta u sociološkom, politikološkom, pa i, mitološkom smislu. Navedeno određenje, u srpskim uslovima, nigde nije tako izraženo kao kad je u pitanju određivanje značaja vojske za društvo i za državu.\nJednostavno, mesto koje vojska uživa u srpskom društvu, ima dugačku i, logično, krvavu tradiciju, oličenu kroz mnoge ratove kroz koje je zemlja prošla, od svog nastanka. Razlozi zbog takvog stanja stvari, leže u specifičnoj geopolitičkoj, kulturnoj i religijskoj konfiguraciji ovog podneblja, što je neminovno, predstavljalo preduslov formiranja, tokom većeg dela istorije, afirmativnog pogleda na sve ono što vojnički poziv nosi sa sobom. Još bitnija determinanta u tom pogledu, svakako jeste istorijska činjenica da je naša zemlja, uglavnom vodila odbrambene ratove, što baca potpuno novo svetlo na emotivnu relaciju ka ovom entitetu.\nMeđutim, kako je tokom prethodnih eseja posvećenih sistemu bezbednosti Srbije, negovan normativistički pristup (analiza pravnih akata), priča o vojsci naše zemlje će biti nastavljena u tom duhu, bez dalje elaboracije narodnog sentimenta ka oružanim snagama Srbije.\nKako vojska predstavlja najveću oružanu silu u zemlji, njeno valjano pozicioniranje u širem spletu državnih organa, predstavlja preduslov ostvarenja fundamentalnih ciljeva same vojske, s jedne strane, a sa druge, očuvanje demokratskog karaktera vlasti i društvenog sistema u celini. Zbog toga se ovoj osetljivoj problematici, u svim zemljama, poklanja naročita pažnja.\nMesto i uloga oružanih snaga zemlje, reguliše se pravnim aktima različitog nivoa – počev od Ustava Republike Srbije, preko predmetnih zakona (Zakona o odbrani i Zakona o vojsci, pre svega), do strategijsko-doktriniranih dokumenata (strategija nacionalne bezbednosti, strategija odbrane, doktrina odbrane). Kako bi se, u daljem delu rada, izbegao metod koji bi značio parcijalno nabrajanje članova i stavova svakog od navedenih akata, pozicija vojske će biti objašnjena kroz elaboraciju njenih misija, zadataka, organizacije, kao i njene komandne strukture i uloge koju ima u široj paleti odnosa sa drugim segmentima društva.\nUloga, misije i zadaci Vojske Srbije\nNajpre, treba ponoviti tezu iz prethodnih eseja, gde je istaknuto da institucionalna komponenta sistema bezbednosti Srbije, obuhvata upravljačke i izvršne organe. Kako je već bilo reči o ingerencijama državnih institucija koje treba da rukovode sistemom bezbednosti, logika nalaže da se nešto više kaže i o izvršnoj komponenti sistema. Upravo tu spada Vojska Srbije, što se nedvosmisleno zaključuje na osnovu pregleda misija i zadataka ovog organa.\nTreba istaći, da je na osnovu Ustava Republike Srbije iz 2006. godine, članom 139, predviđeno da je osnovna misija Vojske Srbije odbrana od oružanog ugrožavanja spolja, dok se druge (dve), regulišu zakonom. Ovo je vrlo bitna stavka, zbog toga što se na taj način, pravi otklon u odnosu na Ustav iz 1992. godine, kao i Ustave iz vremena bivše SFRJ, kada je kao jedna od fundamentalnih uloga vojske bila odbrana ustavom regulisanog poretka. Na ovaj način, sprečava se formalno-pravno opravdanje vladajućih elita, da, u slučaju nemira i građanskih protesta, izvedu vojsku na ulice i na taj način uguše građansko nezadovoljstvo. Naravno, postojanje ove stavke u pređašnjim ustavima nije iznenađujuće, ukoliko se uzme u obzir vremenski i ideološki kontekst u kom su nastali (period Hladnog rata i težnja ovdašnjih političkih elita da održe samoupravni socijalizam).\nSmatram da je izostavljanje ove misije iz Ustava, pozitivna promena, jer su primeri brojnih zemalja (pa i naše), pokazali da vladajući sloj “ugrožavanje ustavom regulisanog poretka”, suštinski, tumači kao pokušaj njihovog sklanjanja sa vlasti. Upravo zbog toga, ovo je pozitivan pomak, jer se, makar deklarativno, otklanja mogućnost da se oružana sila vojske iskoristi protiv građana koje treba da štiti, a sve u usko-partijskom interesu vladajuće političke oligarhije.\nVojska Srbije je organizovana oružana snaga i nosilac borbenih operacija i svih drugih oblika oružanog suprotstavljanja, čija je nadležnost utvrđena Ustavom i zakonom. Vojska Srbije objedinjava sve učesnike u borbenim operacijama i komanduje svim snagama koje izvode borbena dejstva u ratnom i vanrednom stanju na osnovu zakona, a u skladu s Doktrinom Vojske Srbije.\nPored odbrane Republike Srbije od oružanog ugrožavanja spolja, Vojska Srbije realizuje još dve misije, koje su propisane Zakonom o vojsci. Tako je predviđeno da Vojska Srbije u svoje osnovne misije ubraja učestvovanje u izgradnji i očuvanju mira u regionu i svetu, kao i pružanje podrške civilnim vlastima u suprostavljanju pretnjama bezbednosti, koje se ne mogu nadvladati snagama civilnog sektora.\nDodeljene misije Vojska Srbije realizuje izvršavanjem zadataka.\nPrimarnu misiju, odbranu zemlje, Vojska Srbije ostvaruje sprovođenjem preventivnih mera (odvraćanjem od oružanog ugrožavanja), kao i sprovođenjem reaktivnih aktivnosti (odbranom teritorije i vazdušnog prostora države).\nKada je reč o drugoj misiji vojske, a koja podrazumeva sprovođenje aktivnosti u cilju izgradnje i očuvanja mira i bezbednosti u regionu i svetu, Vojska Srbije navedeno postiže učestvovanjem u međunarodnoj vojnoj saradnji i participiranjem u multinacionalnim operacijama.\nDa je pogrešno o vojsci u savremenim sistemima govoriti kao instituciji koja je isključivo nadležna za ostvarenje spoljne bezbednosti, jasno govori u prilog činjenica da sistemi odbrane brojnih zemalja prepoznaju angažovanje oružanih snaga u pomoći civilnih organa kao jednu od svojih bazičnih misija. Nije drugačije ni u srpskom sistemu.\nPodršku civilnim vlastima u suprotstavljanju pretnjama bezbednosti, Vojska Srbije ostvaruje kroz pomoć u suprotstavljanju unutrašnjem ugrožavanju bezbednosti, terorizmu, separatizmu i organizovanom kriminalu, kao i u slučaju prirodnih nepogoda, tehničko-tehnoloških i drugih nesreća.\nStalni zadatak Vojske Srbije je osposobljavanje komandi, jedinica i ustanova za izvršavanje misija i zadataka.\nMisije i zadatke Vojske Srbije definiše Narodna skupština Republike Srbije u skladu s Ustavom i na osnovu neotuđivog prava Republike Srbije na individualnu i kolektivnu odbranu, saglasno članu 51. Povelje Ujedinjenih nacija i osnovnim principima međunarodnog prava koji regulišu upotrebu sile.\nUloga vojske u političkim sistemima država je, manje-više, etablirana još od vremena kada su se države razvile u formatu koji je poznat danas. Odbrana države je bila i ostala osnovna funkcija oružanih snaga, i tako će i biti, sve dok glavni, referentni objekt zaštite bude bila država. Pored navedene, osnovne svrhe za samo postojanje vojske, oružane snage dobijaju značajnu ulogu u savremenom dobu, u oblastima kao što su međunarodna saradnja i učestvovanje u rešavanju unutrašnjih pretnji bezbednosti. Kroz vojnu saradnju i učestvovanje u multinacionalnim operacijama različitih generacija, vojska se profiliše kao vrlo važna determinanta u realizaciji spoljne politike države.\nDalje, angažovanje vojnih snaga u suzbijanju kriznih situacija prirodnog ili antropogenog porekla, čini da se istim suprostavi najsnažnija operativna moć u zemlji, a da se, sa druge strane, vojska dodatno približi običnom čoveku, koji će uvideti da vojska nije tu da se bori protiv zamišljene pretnje, već da ima veliku ulogu u neutralisanju i sanaciji kriza kako vojnih, tako i nevojnih tipova.\nDa bi realizovala svoje misije, vojska mora biti organizovana na način koji će obezbediti pretpostavke za tako nešto. Kako vojna pitanja iziskuju vrlo specifična znanja, neophodno je da se poštuje autoritet vojničkog poziva i na taj način što će se vojnim profesionalcima dati manevarski prostor da vojnu silu organizuju u skladu sa strateškim pravcem države, bez sveobuhvatnog uplitanja civila, koji ne vladaju potrebnim znanjima u tom smislu.\nOrganizacija Vojske Srbije\nNa strategijskom nivou nosioci komandovanja i rukovođenja Vojskom Srbije su predsednik Republike, ministar odbrane i načelnik Generalštaba Vojske Srbije. Na operativnom nivou nosioci komandovanja i rukovođenja su komande vidova, Komanda za obuku i druge operativne komande čija je komanda prilagođena organizaciji Generalštaba, dok su na taktičkom nivou nosioci komandovanja i rukovođenja komande brigada i njima ravnih jedinica čija je organizacija prilagođena organizaciji komandi operativnog nivoa.\nSama komandna struktura će biti detaljnije elaborirana u narednom eseju, ali je ovde potrebno reći da se komandovanje u vojsci zasniva na principima jednostarešinstva i subordinacije, te iz tog razloga, podelu na strategijsko, operativno i taktičko komandovanje, treba shvatiti uslovno.\nU samoj organizaciji vojske, primetno je postojanje vidova, rodova i službi.\nVidovi su integrisane organizacione celine rodova i službi koje su relativno autonomne u borbenim dejstvima na kopnu i u vazdušnom prostoru. Vidovi u Vojsci Srbije su Kopnena vojska i Ratno vazduhoplovstvo i protivvazduhoplovna odbrana.\nRodovi Vojske su: pešadija, oklopne jedinice, artiljerija, inžinjerija, artiljerijsko-raketne jedinice za protivvazduhoplovna dejstva, avijacija, rečne jedinice i jedinice za elektronska dejstva.\nSlužbe u Vojsci Srbije dele se na opšte i logističke. Opšte službe su: kadrovska, telekomunikacije, vazdušno osmatranje i javljanje, atomsko-biološko-hemijska, obaveštajna, bezbednosna, informatička, geodetska, meteorološka i navigacijska, finansijska i pravna služba. Logističke službe su: tehnička, intendantska, saobraćajna, sanitetska, veterinarska i građevinska.\nVojska Srbije se sastoji od stalnog i rezervnog sastava. Stalni sastav Vojske Srbije čine profesionalni pripadnici Vojske Srbije i vojnici na služenju vojnog roka. Rezervni sastav Vojske Srbije čine rezervni oficiri, rezervni podoficiri i vojnici u rezervi. Rezervni sastav Vojske Srbije deli se na aktivnu rezervu i na pasivnu rezervu.\nKako izgleda popuna vojske, koje su obaveze vojnih lica, te na koji način se sprovodi mobilizacija, jesu interesantne teme koje zavređuju da se o njima nešto više kaže, ali zbog nedostatka prostora, o tome neće biti pisano. Umesto toga, zainteresovani čitalac se upućuje na Zakon o vojsci, gde je to sve na nedvosmislen način i predviđeno.\nKako vojska predstavlja izvršni organ sa spiskom zadataka koje treba da sprovede, može se steći utisak da se njen uticaj tu završava. Takav je utisak, pak, pogrešan, i vojska, kao jedna vrlo bitna determinanta sistema, povratno utiče na druge pojave i procese u samom sistemu bezbednosti. Zbog uloge koju ima, njenom konstituisanju u organizacionom, komandnom i svakom drugom pogledu, mora se pružiti odgovarajuća pažnja – u meri, da joj se, s jedne strane, omogući funkcionisanje u skladu sa vojnim pravilima i propisima, a sa druge, da se obezbedi da uticaj iz vojnih krugova ne remeti demokratski karakter vlasti.\nIako je jasno da je osnovna misija vojske odbrana zemlje, ostale misije, a samim tim, i zadaci, mogu biti drugačiji. Tako, u savremenom svetu prepoznajemo zemlje sa agresivnom spoljnom politikom, koja sa sobom povlači drugačije poimanje mesta i uloge vojnih snaga u tim i takvim sistemima. Zbog toga, misije, zadaci i organizacija oružanih snaga, determinisana je prihvaćenim strateškim pravcem zemlje, koji posledično, utiče na fizofiju i doktrinu odbrane. U tom smislu, u srpskom sistemu odbrane su primetne trzavice poslednjih godina, naročito nakon usvajanja nove Strategije nacionalne bezbednosti 2019. godine, gde se, praktično, afirmiše pristup samodovoljnosti i totalne odbrane. Ova doktrina nije nova, ali njeno (još nepotpuno) uvođenje predstavlja svojevrsan otklon od odbrambene politike koja je bila na snazi prethodnih godina, a koja je podrazumevala strukturalno prilagođavanje zahtevima NATO-a. No, to je priča za sebe.\nOvde ću reći samo da na misije, zadatke, pa i organizaciju, u velikoj meri utiče prethodno navedeno, tako da, sa promenom spoljno-političke orijentacije i strateškog pravca, menja i politika bezbednosti i odbrane, te samim tim i specifičnost (nekih delova) vojne organizacije i njenog fukcionisanja. Iz tog razloga, raspravu o vojsci, ali i drugim elementima sistema nacionalne bezbednosti, treba vremenski i kontekstualno mapirati.\nPored funkcionalne uloge koju ima za sistem bezbednosti i državu u celini, vrlo važna stavka u čitavoj diskusiji o vojnom ustrojstvu koje je predviđeno pozitivnim pravnim aktima u našoj zemlij, jeste isticanje komandne strukture u Vojsci Srbije. Mimo toga, u savremenim sistemima se naročita pažnja poklanja civilno-vojnim odnosima, shvaćenim u širem i užem smislu.\nO svemu tome će biti reči u narednom eseju.\nSve priče i eseje Aleksandra Stojanovića, možete pročitati u štampanom izdanju Nove Naše reči.\nKazivanje Dragojle Cakić Savić (5)


Održan sastanak zvaničnika Tužilaštva BiH i Tužilaštva za ratne zločine Republike Srbije – BDC TV\nOdržan sastanak zvaničnika Tužilaštva BiH i Tužilaštva za ratne zločine Republike Srbije\nOctober 3, 2017 BDC TV Region 0\nU Beogradu, u Tužilaštvu za ratne zločine Republike Srbije, odražan je radni sastanak zvaničnika tužilaštava. Ovo je prvi sastanak dvije delegacije od izbora novog tužioca za ratne zločine.\nDelegacija Tužilaštva BiH u kojoj su bili v.d. glavnog tužioca BiH, Gordana Tadić, rukovodilac Posebnog odjela za ratne zločine Tužilaštva Bosne i Hercegovine, Izet Odobašić i šef odsjeka, Stanko Blagić sa tužiocem za ratne zločine Snežanom Stanojković, razgovarali su o dosadašnjoj saradnji i aktuelnim pitanjima u procesuiranju ratnih zločina. U daljem toku sastanka učesnici su dogovorili konkretne aktivnosti koje je potrebno preduzeti u cilju povećanja efikasnosti rada i unaprjeđenja saradnje dva tužilaštva.


D mol predstavio Crnu Goru u Tel Avivu (VIDEO) | Kodex.ME\nD mol predstavio Crnu Goru u Tel Avivu (VIDEO)\nCrnogorska grupa D mol nastupila je večeras, u prvoj polufinalnoj večeri Evrovizije, sa pjesmom "Heaven".\n14. 05. 2019 - 21:44 Autor: Kodex\nOni su nastupali drugi, na takmičenju koje se održava u Tel Avivu.\nNa ovom linku možete pratiti uživo takmičenje.\nKako su mediji ranije prenosili, najveće šanse da pobijedi, 21 procenat, ima Holanđanin Dankan Lorens, a slijedi takmičar iz Švedske Džon Lundvik sa 15, pa predstavnica Francuske Bilal Hasani (12), Sergej Lazarev iz Rusije (9) i Čingiz iz Azerbejdžana (7).\nIzrael je domaćin takmičenja nakon pobjede Nete Barzilai na Eurosongu u Portugalu prošle godine.


Beograd - Srebrenica biciklom - Nina Đurđević-Filipović - Peščanik\nBeograd – Srebrenica biciklom\nSolidarna akcija „Beograd – Srebrenica biciklom 2013“ polazi iz Beograda 8. jula, u 8 sati ujutru. Učesnici/e polaze iz Bulevara Vojvode Mišića, kod Beogradskog Sajma. Na kraju prvog dana vožnje stižu u Šabac, gde će u popodnevnim časovima na glavnom trgu zajedno sa Ženama u crnom održati protestno stajanje, deliti informativne letke o akciji i o genocidu u Srebrenici, te davati izjave za medije. Na kraju drugog dana vožnje stižu u Loznicu gde je takođe u popodnevnim časovima planirano stajanje, deljenje letaka i izjave za medije. Na kraju trećeg dana stižu u Srebrenicu.\nAktivističko biciklistička tura od Beograda do Srebrenice vozi se prvi put ove godine u cilju iskazivanja solidarnosti sa žrtvama genocida počinjenog u Srebrenici te dizanju svesti o ovom pitanju u Srbiji, a u kontekstu obeležavanja 18. godišnjice genocida koji je počinjen u Srebrenici 1995. godine. Akciju je organizovala nezavisna grupa aktivista i aktivistkinja (Eva Dinić, Vladimir Jevtić i Nina Đurđević Filipović) u saradnji sa organizacijom SOS Vlasotince, Mrežom Žena u crnoma uz podršku Rekonstrukcije Ženski fond, sa ciljem da na ovaj način iskažu solidarnost sa žrtvama genocida i njihovim porodicama kao i da podsete građanke i građane Srbije na potrebu za suočavanjem sa zločinima koji su počinjeni u njihovo ime.\nSama vožnja traje tri dana, pokriva oko 220 kilometara i prolazi najvećim delom kroz zapadnu Srbiju, prolazeći kroz mesta u srbijanskom Podrinju, koja su tokom rata u Bosni i Hercegovini često bila logistička podrška i ishodište pohoda raznih vojnih i paravojnih formacija koje su ratovale na teritoriji Bosne i Hercegovine. Učesnice i učesnici ovog biciklističkog pohoda žele da podsete stanovnike mesta kroz koja se prolazi, na ulogu Republike Srbije u ratu u Bosni i Hercegovini, posebno imajući u vidu činjenicu da je Srbija proglašena odgovornom za nesprečavanje genocida u Srebrenici, kao najmasovnijeg pojedinačnog zločina u ratovima devedesetih i paradigme zločina počinjenih u ime građana i građanki Srbije na tlu bivše Jugoslavije.\nAuthor: Nina Đurđević-Filipović


Кнежевић на отварању Калцедоније у Кули, посао за 400 радника\t| Ministarstvo privrede Republike Srbije\nKnežević na otvaranju Kalcedonije u Kuli, posao za 400 radnika\nMinistar privrede Goran Knežević prisustvovao je danas u Kuli, zajedno sa predsednikom Srbije Aleksandrom Vučićem i pokrajinskim premijerom Igorom Mirovićem, otvaranju proizvodnog pogona italijanskog proizvođača donjeg veša Kalcedonija, gde će biti zaposleno oko 400 radnika.\nNovi proizvodni pogon je izgrađena u industrijskoj zoni u Kuli, gde je ta kompanija kupila plac od dva hektara. Ovo je peta po redu fabrika Kalcedonije u Srbiji, a ukupna površina proizvodne hale iznosi 4.726 kvadratnih metara. U ovoj fazi već je otvoreno 100 radnih mesta, a očekuje se da u narednom periodu posao dobije još 300 radnika.\nProizvodni proces se odvija prema najvišim tehnološkim standardima u tekstilnoj industriji i po visokim ekološkim standardima.\nKalcedonija je kroz sve projekte u Srbiji, tokom 10 godina poslovanja, uložila više od 100 miliona evra i zaposlila oko 3.500 ljudi.\nGrupacija Kalcedonija zapošljava ukupno oko 32.000 radnika i ima više od 4.400 prodavnica u više od 30 zemalja sveta. Primera radi, pored Italije i Srbije, prodajne objekte imaju i u Austriji, Češkoj, Mađarskoj, Grčkoj, Španiji, Turskoj, Rusiji, Portugaliji. Proizvodnju za sve te objekte obavljaju u sopstvenim fabrikama u Italiji, Hrvatskoj, Bugarskoj, Rumuniji, Šri Lanci i Srbiji.\nOpština Kula, sa oko 40.000 stanovnika, prema podacima Nacionalne službe za zapošljavanje, ima oko 4.000 nezaposlenih i jedna od najnerazvijenijih opština u Bačkoj. Fabrika Kalcedonije je prva fabrika u Kuli nakon 30 godina.\nPočetna»Vesti»Knežević na otvaranju Kalcedonije u Kuli, posao za 400 radnika


Otkrivena bista Sondermajeru\nGradonačelnik Beograda Siniša Mali, direktor kompanije "Er Srbija" Dane Kondić i direktorka Direktorata civilnog vazduhoplovstva Mirjana Čizmanov danas su, na uglu ulica Palmotićeve i Koste Stojanovića, otkrili bistu Tadiji Sondermajeru, najvećem srpskom avijatičaru 20. veka.\n17. jun 2017. 20:36\nMali je rekao da je Sondermajer pionir srpske avijacije i najzaslužniji za osnivanje i razvoj civilnog i sportskog vazduhoplovstva na jugoslovenskim prostorima.\n"Njegovi podvizi ostaju zapisani u istoriji Srbije i njenog vazduhoplovstva dok danas njena nacionalna aviokompanija "Er Srbija" zasigurno ispisuje sopstvenu istoriju prateći stope\nvelikana", rekao je Mali.\nOn je dodao da je Sondermajer bio jedan od osnivača i dugogodišnji direktor Društva za vazdušni saobraćaj "Aeroput", prvog srpskog i jugoslovenskog komercijalnog avioprevoznika kojim je utemeljena savremena civilna putnička avijacija na ovim prostorima.\nMali je rekao da je Sondermajer tokom jedne vazdušne bitke u Prvom svetskom ratu preživeo obaranje aviona, bio je pripadnik najelitnije francuske borbene jedinice "Rode", kao i da je posle rata nastavio školovanje u Parizu i postao prvi srpski školovani vazduhoplovni inženjer.\nPo njegovim rečima Sondermajer se u istoriju svetske avijacije upisao 1927. godine kada je legendarnim letom Pariz – Bombaj – Beograd preleteo 14.800 kilometara i tako među prvima u istoriji izveo interkontinentalni let, a povod za ovaj podvig je bila njegova želja da prikupi novac za\nosnivanje vazduhoplovne kompanije i tako je nasto "Aeroput".\nKondić je rekao da iako je živeo i radio pre 100 godina Sondermajer je i tada i danas bio i ostao primer važnih vrlina i osobina.\n"Mudrosti da se poštuje staro i hrabrosti da se pokuša nešto novo", rekao je Kondić i dodao da je Sondermajer bio i uspešan poslovan čovek i na današnji dan je pre 90 godina osnovao prvu srpsku aviokompaniju "Aeroput".\nOn je rekao da su svetlu tradiciju "Aeroputa" nastavile komanije JAT i JAT ervejz, i danas to čini "Er Srbija" koja je osma najstarija svetska aviokompanija koja je i dalje\nPredsednik Udruženje linijskih pilota Srbije Velimir Isaković rekao je da sadašnji trenutak predstavlja splet mnogih događaja iz naše avijatičarske istorije.\nOn je rekao da se obeležava pola veka od smrti Tadije Sondermajera, 90 godina od osnivanja naše nacionalne aviokompanije čiju tradiciju danas nastavlja kompanija "Er Srbija", regionalni lider u vazdušnom saobraćaju.\nObeležava se 108 godina od početka školovanja naših pilota u Parizu, 105 od prvog ukaza koji je predstavio osnovu za formiranje Civilnog vazuhoplovnog direktorata kakav danas\npoznajemo, više od 100 godina tradicije udruživanja pilota, 95 godina Aerokluba i 60 godina od zvaničnog početka rada Udruženje linijskih pilota Srbije.\nAutor biste, koja je postavljena u neposrednoj blizini gde je živeo Tadija Sondermajer, je profesor docent Zoran Ivanović.\nUmetnička dela "Muraške" na ulicama Beograda


Evidencija o finansijskim sredstvima dodijeljenih mediju iz javnih prihoda\nDatum objave: 12.02.2021 13:00 | Autor: MJU\nZakonom o medijima ("Službeni list CG", br. 82/20) shodno preporukama JUFREX Analize medijskog sektora u Crnoj Gori, sprovedenoj od strane Savjeta Evrope i Evropske Unije, na zahtjev Evropske komisije (2018), garantuje se zaštita transparentnosti finansiranja medija iz javnih prihoda kroz vođenje Evidencije o finansijskim sredstavima dodjeljenih mediju iz javnih prihoda i Evidencije o uplatama medijima po osnovu oglašavanja i drugih ugovornih obaveza.\nNa ovaj način, kroz transparentnost finansiranja medija od strane organa javnog sektora* omogućava se kontinuirani uvid javnosti u iznos, njihovu vrstu i osnov. Ove odredbe su u potpunosti usklađene sa Preporukom Savjeta Evrope o medijskom pluralizmu i transparetnosti medijskog vlasništva (2018/11).\nNAPOMENA: * Za potrebe primjene odredbi o transparentnosti finansiranja medija iz javnih prihoda, shodno zakonu kojim se uređuje oblast budžeta i fiskalne odgovornosti javnim sektorom se smatraju državni organi, opštine, javne ustanove, nezavisna regulatorna tijela, privredna društva i pravna lica u kojima država ili opštine imaju većinski vlasnički udio;\nEvidencija o finansijskim sredstvima dodjeljenih mediju iz javnih prihoda\nMinistarstvo vodi Evidenciju o finansijskim sredstavima dodjeljenih mediju iz javnih prihoda.\nEvidencija sadrži podatke o iznosu finansijskih sredstava dodijeljenih mediju za pružanje javnih usluga u skladu sa ovim zakonom i podatke o iznosu finansijskih sredstava dobijenih od javnog sektora;\nObavezu podnošenja podataka imaju organi javnog sektora koji vrše dodjelu sredstava za pružanje javnih usluga kao i osnivač medija u roku od 30 dana od dana dodjele, odnosno dobijanja finansijskih sredstava.\nMinistarstvo u formi godišnjeg izvještaja, na svojoj internet stranici objavljuje ukupno izdvajanje finansijskih sredstava javnog sektora dodijeljenih medijima, zaključno sa 1. junom tekuće godine za prethodnu godinu.\nOvdje možete preuzeti Obrazac o podacima o iznosu finansijskih sredstava dodjeljenih mediju za pružanje javnih usluga. (podnosi organ javnog sektora)\nOvdje možete preuzeti Obrazac o podacima o iznosu finansijskih sredstava dobijenih od javnog sektora. (podnosi medij)\nObrazac treba uredno popuniti elektronski ili štampanim slovima.\nObrazac se podnosi u 2 primjerka u zatvorenoj pošiljci sa označenim punim nazivom i sjedištem podnosioca podataka i naznakom: „Podaci o iznosu finansijskih sredstava dodijeljenjih mediju iz javnih prihoda“\nEvidencija o uplatama medijima po osnovu oglašavanja i drugih ugovornih usluga\nMinistarstvo vodi Evidenciju o uplatama medijima po osnovu oglašavanja i drugih ugovornih usluga.\nOrgani javnog sektora su dužni da, do 31. marta tekuće godine za prethodnu godinu, na svojoj internet stranici objave evidenciju o uplatama medijima po osnovu oglašavanja i drugih ugovorenih usluga, uključujući i sredstva upućena preko posrednika - agencija, pri čemu se jasno razdvajaju osnovi za uplatu oglašavanja od drugih ugovorenih usluga koje se uplaćuju medijima.\nOrgani jedinice lokalne samouprave i pravna lica čiji je osnivač jedinica lokalne samouprave, dužni su da do 31. marta tekuće godine za prethodnu godinu, dostave Glavnom administratoru evidenciju ukupnih uplata medijima po osnovu oglašavanja i drugih ugovorenih usluga, koju će Glavni administrator objaviti na internet stranici jedinice lokalne samouprave.\nDodatno, osnivači medija su dužni da vode evidenciju o uplatama organa javnog sektora po osnovu oglašavanja i drugih ugovorenih usluga, uključujući i sredstva upućena preko posrednika - agencija koja su predmet usluga na zahtjev organa javnog sektora.\nOsnivači medija su dužni da evidenciju dostave Ministarstvu najkasnije do 31. marta tekuće godine, za prethodnu godinu.\nOrgani javnog sektora dužni su da evidenciju uplata medijima po osnovu oglašavanja i drugih ugovorenih usluga dostave Ministarstvu u roku od 15 dana od dana objavljivanja evidencije.\nMinistarstvo, u formi godišnjeg izvještaja, na svojoj internet stranici objavljuje ukupno izdvajanje javnog sektora za oglašavanje i druge ugovorne usluge, zaključno sa 1. junom tekuće godine za prethodnu godinu.\nOvdje možete preuzeti Obrazac o uplatama medijima po osnovu oglašavanja i drugih ugovornih obaveza od strane organa javnog sektora. (podnosi organ javnog sektora)\nOvdje možete preuzeti Obrazac o uplatama medijima po osnovu oglašavanja i drugih ugovornih obaveza od strane organa javnog sektora (podnosi medij)\nObrazac se podnosi u 2 primjerka u zatvorenoj pošiljci sa označenim punim nazivom i sjedištem podnosioca podataka i naznakom: „Podaci o uplatama medijima po osnovu oglašavanja i drugih ugovornih usluga od strane organa javnog sektora.“


Privreda traži niže doprinose - PKS-RPK Novi Sad\nPrivreda traži niže doprinose\nSastanak Srpske asocijacije menadžera i Fiskalnog saveta. Smanjenje nameta na rad na kratak rok moguće samo uz rast PDV.\nSmanjenje poreza i doprinosa u roku od godinu dana moguće je samo uz istovremeno povećanje PDV-a. Jer, prema rečima predsednika Fiskalnog saveta, Pavla Petrovića, trenutno nema budžetskog prostora da se samo smanje porezi i doprinosi, a da se pri tome ne poveća deficit i ponovo počne da raste javni dug.\nSmanjenje nameta na rad bila je jedna od glavnih tema jučerašnjeg tradicionalnog sastanka članova Fiskalnog saveta sa predstavnicima Srpske asocijacije menadžera (SAM). Manja izdvajanja za doprinose privrednicima bi, kako navode, omogućilo da zadrže zaposlene i omoguće veću konkurentnost.\n– Smanjenjem doprinosa, uz povećanje PDV značajno bi se smanjilo opterećenje onih koji investiraju, kao i izvoznika, je roni ne plaćaju PDV i ulazni troškovi bi im bili manji. A, teret povećanja PDV bi se preneo na sve one koji troše, ali bi krajnji efekat bio poreski neutralan – objašnjava Pavle Petrović. – Tek u nekom srednjem roku, od recimo tri godine, moguće je smanjiti poreze i doprinose bez povećanja PDV, ali pod uslovom da se nastavi reforma na rashodnoj strani i rashodi i dalje nastave da se smanjuju.\nPredsednica SAM-a Stanka Pejanović, koja je generalni direktor “Gorenja” u Srbiji naglasila je da je zaključak svih privrednika koji su članovi asocijacije da mora da se radi na pravnom okviru, na stabilnosti i na smanjenju korupcije.\n– Jedino to će obezbediti izvesnost u poslovanju, a to je uslov da se rade kvalitetnije prognoze i investicioni projekti – istakla je Pejanović.\nProdavati softver, a ne stručnjake\n– Srbija ima IT talenata, ali bi trebalo više da se posveti razvoju softvera nego „prodaji” IT stručnjaka –…\nECB predstavila novu novčanicu od 50 evra\nFRANKFURT – Evropska centralna banka (ECB) predstavila je danas novu novčanicu od 50 evra, koja bi trebalo da zameni…\nSrbija nije propustila šansu da se zaduži jeftinije\nRepublika Srbija nije propustila šansu da se zaduži jeftinije iz dva razloga – Evropska centralna banka za razliku…\nPOČINJU ISPLATE Danas i u petak novčane naknade za nezaposlene i dodatak za negu drugog lica\nRedovna novčana naknada za nezaposlena lica za jun biće isplaćena danas, saopštila je Nacionalna služba za zapošljavanje. NSZ će…\nProdate obveznice vredne 99,88 miliona evra\nBEOGRAD – Uprava za javni dug prodala je danas trogodišnje državne obveznice denominovane u evrima vredne 99,88 miliona evra.\nSoftveraši su budućnost Srbije\nSrpska industrija softvera je između 30. i 50. mesta na svetskim listama, što je najbolji rezultat neke privredne grane…\nVujović: Milijarde blokirane u javnim preduzećima\nMinistar finansija Dušan Vujović kaže da se Vlada Srbije odlučila za reforme koje već daju rezultat. Na prvom kongresu…\nBankarima (ne)će smetati konkurencija\nOdobravanje kredita privredi je kod nas prilično problematično i stanje u ovom segmentu finansijskog poslovanja se menja iz meseca…


Vesti online / Vesti / Srbija / Beograd odgovorio Prištini u istrazi za ubistvo Olivera Ivanovića\n"Tužilaštvo za organizovani kriminal u Beogradu do sada je odgovorilo na sedam od osam zahteva Prištine u okviru istrage ubistva Olivera Ivanovića, dok su iz Prištine Beogradu stigle tek replike čaura sa lica mesta", rečeno je u tom Tužilaštvu.\nKosovski specijalni tužilac juče je saopštio da Srbija nije sarađivala na rasvetljavanju ubistva lidera Građanske inicijative, te da iz Beograda nije stiglo ni veštačenje čaura sa mesta ubistva.\nTužilaštvo u Beogradu osporava navode da ne sarađuje i podseća da je od privremenih organa samouprave Autonomne pokrajine Kosovo i Metohija, u okviru zahteva za uzajamnu pravnu pomoć, tražilo da mu se na veštačenje dostave čaure, koje bi potom bile vraćene.\n* EU i SAD ujedinjene - ukinuti tarife\n* Odalović: Han da zahteva da se Priština "dozove pameti"\n* Kosovski sudija: Na KiM Srbima pravda uskraćena\n"Podaci o rezultatima veštačenja plastičnih replika čaura prvi put su traženi zahtevom od 24. oktobra i biće dostavljeni tražiocu po pribavljanju svih podataka i obavljanju svih traženih radnji iz ovog zahteva, koji se sastoji od više tačaka, sa celokupnim prikupljenim materijalom", napominju u Tužilaštvu.\nOd privremenih organa samouprave Autonomne pokrajine Kosovo i Metohija Tužilaštvo je primilo osam zahteva za uzajamnu pravnu pomoć, kojima je traženo dostavljanje dokaza, ispitivanje svedoka, prikupljanje podataka i vršenje raznih provera, i da je na sedam zahteva, uključujući i poslednji koji je primljen 30. oktobra, odgovoreno u najkraćim rokovima.\nTužilaštvo trenutno postupa jedino po zahtevu za uzajamnu pomoć koji je primljen 24. oktobra, a koji je hronološki posmatrano, dostavljen kao pretposlednji.\nTim zahtevom tražena je provera i prikupljanje podataka vezanih za veći broj činjenica i okolnosti, od kojih pojedini, navode u Tužilaštvu, zahtevaju kompleksne policijske provere na terenu i prethodnu identifikaciju svedoka čije se ispitivanje traži.\n"Upravo zbog toga, postupanje po ovom zahtevu i prikupljanje svih traženih podataka objektivno iziskuje određeno vreme", navode u srpskom Tužilaštvu i napominju da su tim povodom od relevantnih državnih organa zahtevali pribavljanje svih podataka, "onako kako je tražilac opredelio".\nProblem za efikasnost u postupanju po ovom zahtevu je, kako napominju, i činjenica da je deo zahteva, koji se odnosi na podatke telefonskih komunikacija, nedovoljno precizan i jasan, jer nisu opredeljeni korisnici telefonskih brojeva u odnosu na koje se traži pribavljanje podataka, kao i to što je deo ovih podataka obuhvaćen ranijim zahtevima, na koje je već odgovoreno.\nKosovski tužilac je juče reagovao na izjavu ministarke pravde Srbije Nele Kuburović, da je Priština odbila da sa Beogradom obavi istražne radnje vezane za ubistvo Ivanovića, a za koju tvrdi da nije tačna.\nTakođe je naveo da je Beograd od Prištine zatražio i dobio čaure s lica mesta, ali da njegovo tužilaštvo još nije dobilo nalaz veštačenja, kao i da nisu stigli odgovori vezani za IMEI (International Mobile Equipment Identity), SMS, primljene i pozivane brojeve telefona koje je koristio Ivanović.


Drugi život Nikole Tesle - Miloje Popović - Kavaja\nKnjiga Miloja Popovića - Kavaje, DRUGI ŽIVOT NIKOLE TESLE koja je pred nama predstavlja autentično svedočanstvo o jednom ne tako dalekom vremenu, kada su sećanja na ime i grandiozno delo našeg velikog naučnika i pronalazača, polako počela da blede. Metaforični naziv Popovićeve knjige nagoveštava raznolike zapise autora kao svedoka, ali i kao jednog od ključnih aktera brojnih i važnih događaja koji su prerasli u ozbiljan projekat oživljavanja Teslinog imena i dela.\nAutor ove specifično skrojene knjige, u kojoj se prepliću njegova živa sećanja, novinski članci i originalni i do sada neobjavljeni dokumenti i fotografije, spada u plejadu svestranih javnih ličnosti, čiji je životni put bio raznovrstan i dinamičan. Oprobao se u novinarstvu, diplomatiji, menadžmentu i kulturi, i upravo ta bogata i raznolika iskustva u velikoj meri su mu pomogla da se značajnim aktivnostima i projektima izbori za reafirmaciju Tesle, posebno u Sjedinjenim Američkim Državama.\nNjegovi tekstovi aktuelizovali su sve ono što je u određenim istorijskim trenucima bilo bitno reći i učiniti za Teslu. Bio je i jedan od onih koji su revnosno i angažovano pratili sudbinu poslednje Tesline sačuvane laboratorije na Long Ajlendu. U knjizi su zabeležene i druge značajne aktivnosti koje je poslednjih godina učinio njen autor, kao i niz dokumenata koji ilustruju njegova nastojanja da se sačuva sva dostojanstvenost Teslinog imena.\nOno što sa posebnim zadovoljstvom želim da istaknem jeste činjenica da je Miloje Popović decenijama bio i aktivni saradnik Muzeja Nikole Tesle. Redovno se uključivao u sve akcije i programe koje je muzej organizovao i u kojima je njegova podrška bila dragocena, a 1993. Muzeju je zaveštao svoja celokupna istraživanja o Tesli.\nVeliki zaljubljenik u Nikolu Teslu i njegov iskreni poštovalac, Miloje Popović svojom najnovijom knjigom nije želeo da ostane samo na pukom divljenju velikom naučniku i pronalazaču. Ova knjiga je značajan, dragoceni doprinos sagledavanju važnih momenata jednog vremena kada je trebalo uložiti mnogo napora da se Tesla sačuva od zaborava. Upravo u tome leže ključne vrednosti posla koga se Popović zdušno latio, posle toliko godina, stavljajući na uvid široj javnosti mnoge zanimljive dokumente, koji bi možda ostali zaboravljeni ili čak potpuno izgubljeni.\nPopovićeve informacije i faktografija njegovih autorskih tekstova poslužiće kao dragoceni izvor budućim istraživačima\n(Iz predgovora Vladimira Jelenkovića)\nKod proizvoda: Drugi život Nikole Tesle


Erdogan kritikovao izjavu Macrona o islamu: To je otvorena provokacija! | Starmo\nNaslovnica Politika Erdogan kritikovao izjavu Macrona o islamu: To je otvorena provokacija!\nErdogan kritikovao izjavu Macrona o islamu: To je otvorena provokacija!\nAnkara — Predsjednik Republike Turske Recep Tayyip Erdogan izjavio je da izjava francuskog predsjednika Emmanuela Macrona o navodnoj krizi islama “nije samo nepoštivanje, već i otvorena provokacija”.\n– Macronova izjava da je islam u krizi, koju je kazao u gradu s dominantno muslimanskom populacijom, prevazilazi klasifikaciju nepoštivanja i otvorena je provokacija, kazao je Erdogan u obraćanju učesnicima programa Sedmice džamija i vjerskih službenika u Nacionalnom kongresnom i kulturnom centru Bastepe u Ankari.\nJanša sa Macronom i o “zapadnom Balkanu”


„Prvi glas Zvezdare“ – MAMIN SVET\nHome Brinite o sebi\t„Prvi glas Zvezdare“\nby Angelina Radulović 14. marta 2013. 0 comment\n[box_info]Muzička manifestacija najboljih mladih vokala „Prvi glas Zvezdare” održaće se u četvrtak, 14. marta, u 18 časova na sceni „Kult” u Ustanovi kulture „Vuk Karadžić” (Bulevar kralja Aleksandra 77a). Ulazak je slobodan.[/box_info]\nNa ovogodišnje takmičenje, u okviru „Zvezdarijade” – festivala kulture mladih, prijavilo se 35 učesnika, koji su učenici srednjih škola. Najbolji će pevati i na završnoj svečanosti „Zvezdarijade”, početkom juna.\nOrganizator ove muzičke manifestacije koja okuplja veliki broj mladih je opština Zvezdara.\n„Prvi glas Zvezdare“ was last modified: 14 marta, 2013 by Angelina Radulović\nU SCK „Obrenovac“ takmičenje u recitovanju\nZa Dan zaljubljenih koncert u biblioteci „Čika...


Amerika izvela vazdušne udare u Iraku i Siriji - mojKontakt portal - Radio Televizija Kontakt\nAmerika izvela vazdušne udare u Iraku i Siriji\nAmeričko ratno vazduhoplovstvo izvelo je vazdušne napade na objekte proiranskih grupa u pograničnom dijelu Iraka i Sirije, navodi se u pismenom saopštenju portparola Pentagona Džona Kirbija.\nPo nalogu američkog predsjednika Džoa Bajdena američke Oružane snage nanijele su odbrambene precizne vazdušne napade na objekte koje koriste oružane grupe, koje podržava Iran, u pograničnom dijelu Iraka i Sirije – istakao je Kirbi.\nPrema njegovom saopštenju, ciljevi su izabrani, jer ih koriste oružane grupe koje podržava Iran, a koje bespilotnim letjelicama napadaju američke vojnike i objekte u Iraku.\n– Američki napadi su bili usmjereni na operativne objekte i skladišta oružja na dve lokacije u Siriji i na jednoj u Iraku, koje se nalaze u blizini granice između tih zemalja. Nekoliko oružanih grupa koje podržava Iran, uključujući Hezbolah i Kataib Sajid al Šuhada, koristile su te objekte – objašnjava se u saopštenju.\nKirbi smatra da je Bajden, koji je naložio da se izvedu vazdušni napadi, “jasno dao do znanja da će djelovati u cilju zaštite američkih vojnika”.\n– S obzirom na seriju napada oružanih grupa koje podržava Iran, usmjerenih na interese SAD u Iraku, predsjednik je naložio dalje vojne akcije za suzbijanje i obuzdavanje takvih napada… SAD su preduzele neophodne, odgovarajuće i namjerne akcije, usmerene na ograničavanje rizika od eskalacije, ali i kako bi poslale jasan i nedvosmislen signal u cilju obuzdavanja – dodaje se u saopštenju.\nOsim toga, iz Pentagona su saopštili da je američka strana “djelovala u skladu sa svojim pravom na samoodbranu”, kako bi eliminisala prijetnje.\nIstiče se da su napadi “u odgovarjućoj mjeri ograničeni po razmjerama”.\nKako navodi sirijska državna televizija Ihbarija u vazdušnom napadu je navodno poginulo jedno dijete, a još tri osobe su ranjene. Predstavnica Pentagona Džesika Maknalti nije imala komentare povodom tog saopštenja, javlja Sputnjik.\nUhapšene četiri osobe u Tesliću: Drogirali se u “golfu 6”\nRadovi na cjevovodu u Banjaluci, moguć prekid vodosnabdijevanja u nekoliko ulica


Na 2. vanrednoj sednici Skupštine grada, održanoj danas u Velikoj većnici Gradske kuće, odbornici su sa 60 glasova za i samo jednim protiv usvojili jedinu tačku dnevnog reda - Odluku o obustavi postupka izrade Plana generalne regulacije „I“ za zonu gradskog centra i užeg gradskog jezgra i pristupanju ponovnoj izradi koncepta plana. Predlog je podnela Odbornička grupa Saveza vojvođanskih Mađara (SVM), a inicijativu SVM-a početkom ove nedelje podržao je i gradonačelnik Subotice Modest Dulić.\nUsvojenom odlukom, Gradsko veće se obavezuje da u roku od 30 dana od dana stupanja na snagu ove odluke pripremi rešenje o razrešenju predsednika i članova Komisije za planove imenovanih rešenjem Skupštine grada i predloži rešenje kojim se menja broj članova Komisije za planove i imenuje novi sastav iz reda stručnih i nestranačkih lica.\nGradsko veće se obavezuje i da u roku od 30 dana od dana stupanja na snagu ove odluke utvrdi predlog akta kojim se pristupa stručnom preispitivanju koncepta svih planskih dokumenata koji su do sada doneti ili su u fazi pripreme, a odnose se na zonu užeg i šireg gradskog centra i užeg gradskog jezgra, od strane Instituta za arhitekturu i urbanizam Srbije ili druge stručne kvalifikovane institucije, a u skladu sa Zakonom o javnim nabavkama.\nU obrazloženju predloga odluke navedeno je da se u postupku izrade nacrta Plana generalne regulacije za zonu gradskog centra i užeg gradskog jezgra u konceptualnom smislu pristupilo rešenjima kojim se predviđa da Subotica izgubi karakteristike secesijskog grada kao i da u narednih nekoliko decenija u potpunosti izgubi i svoj dosadašnji prepoznatljiv identitet.\nU obrazloženju je navedeno i da je nakon ogromnog otpora Subotičana i dela stručne javnosti evidentno da se mora pristupiti novom konceptualnom rešenju urbanističkog uređenja gradskog centra i užeg gradskog jezgra i u tom smislu čitav postupak vrati na početak, kao i da je evidentno da se moraju preduzeti kadrovske promene u Komisiji koja je zadužena za stručnu kontrolu planskih dokumenata i davanje stručnih mišljenja.\nU odborničkoj grupi „Pokrenimo Suboticu“ došlo je do promene. Šef odborničke grupe je Ilija Maravić, a zamenik šefa odborničke grupe dr Radmilo Todosijević. Odbornik Aleksandar Grubor je iz Odborničke grupe „Lista za Srbiju“ prešao u Odborničku grupu „Pokrenimo Suboticu“.


NOVA JEZIVA SAZNANJA: ONI su umešani u ubistvo Jelene Marjanović!? – Nadlanu.com\nNOVA JEZIVA SAZNANJA: ONI su umešani u ubistvo Jelene Marjanović!?\nObjavljeno 30. apr 2016. / 22:33:21\nInspektori su istragu, između ostalog, usmerili i prema članovima jednog narko-klana sa Karaburme, piše “Alo”.\n“Čvrstih dokaza za svirepo ubistvo zasad nema. Iako se na početku sumnjalo na porodicu Marjanović, zbog misterije ovog slučaja, policija je krug istrage proširila i na muževljeve poslovne i privatne kontakte. Na informativni razgovor privedeni su pevači, saradnici, ali i ljudi sa kriminalnim dosijeima. Klupko u vezi sa ubistvom pevačice sada je stiglo i do ljudi iz narko-klana sa Karaburme“, naveo je izvor lista blizak celom slučaju.\nOn objašnjava da policija duboko veruje da Zoran Marjanović “ima nekakve veze s ubistvom, makar to da zna ko je mogao da naudi Jeleni, ali iz straha ili nekog drugog razloga o tome ćuti”.\n“U tom smislu ne isključuje se mogućnost da je Jelena stradala iz osvete Zoranu zbog nekih poslova, dugova ili nečeg trećeg. Zbog toga policija širi istragu na sve koji su bili u kontaktu s Jelenom i Zoranom, a prevashodno na ljude iz podzemlja. Da podsetim, sam Zoran je tvrdio da policiju nije zvao odmah nakon nestanka jer je prvo sumnjao da je oteta. Zašto? Da li mu je neko pretio? Da li nešto zna?”, rekao je izvor.\nMinistar policije Nebojša Stefanović oglasio se danas povodom Jeleninog ubistva i naglasio da policija radi danonoćno na tom slučaju.\nSvakodnevno razgovaraju sa meštanima Crvenke i svaka im informacija znači. Međutim, ono što se zasad čini čudnim jeste da se izjave pojedinih meštana bitno ne poklapaju sa izjavama drugih.\nOno što još čudi je to što policija ne zna sa sigurnošću ni gde je, ni kada ubijena Jelena Marjanović. Poznato je da je sa 30 udaraca izudarana palicom, koja takođe nije pronađena.\n“Uzete su i kamere sa obližnjih objekata kako bi se videlo ko je i koliko puta za tih 48 sati dolazio na nasip. Ubedljivo najviše puta je viđan automobil, koji je u vlasništvu Zorana Marjanovića. On je tvrdio da je na nasip dolazio u potrazi za Jelenom“, dodao je izvor lista “Alo”.\nPevačica “Granda” nađena je mrtva 3. aprila ove godine na nasipu u borčanskom naselju Crvenka. Tada je priveden njen muž, koji je posle 48 sati pušten iz policjskog pritvora, jer nije bilo dokaza protiv njega.\nKREVET, TUŠ KABINA, STOLICA: Zaboravite na požudu – OVO su najopasnija mesta za SEKS\nUSKRŠNJE JUTRO: Ovako bi trebalo da izgleda tradicionalni vaskršnji doručak


ŽREB ZA MASTERS U ŠANGAJU: Ovako izgleda Noletov put do POVRATKA na TRON! (FOTO)\nIzvor: SrbijaDanas.com, 06.Okt.2018, 09:04\nNajbolji srpski teniser ima priliku da se vrati na prvo mesto ATP liste.\nČak tri puta Novak Đoković osvajao je Masters u Šangaju, a ukoliko to učini i četvrti put najbolji srpski teniser vratiće se na čelo ATP liste!\nNole je u Kini postavljen za drugog nosioca, u prvom kolu je slobodan, dok će mu u drugom protivnik biti bolji iz duela Žeremi Šardi (Francuska) - Maksimilijan Martere >> Pročitaj celu vest na sajtu SrbijaDanas.com << (Nemačka).\nDOGODILO SE I TO: Srbin OBORIO negativni REKORD! (FOTO)\nNASTAO JE HAOS: Nole stigao u Šangaj! A na aerodromu ga je sačekala LUDNICA! (VIDEO+FOTO)\nĐokovića u trećem kolu čeka nešto teži posao, mogući rivali su Marko Čekinato iz Italije, Hjeon Čung iz Južne Koreje i još jedan Francuz Žil Simon.\nVeć od četvrtfinala Novak će imati prvi veliki ispit protiv Južnoafrikanca Kevina Andersona ili Grka Stefanosa Cicipasa, dok bi u polufinalu mogao da se sastane sa: Nemcem Aleksanderom Zverevim, Marinom Čilićem iz Hrvatske, Britancem Kajlom Edmundom ili Kanađaninom Denisom Šapovalovim.\nPoznato je da pre finala Nole ne može da igra sa braniocem titule i prvim kosturašem Švajcarcem Rodžerom Federerom, velikim prijateljem Argentincem Huanom Martinom del Potrom, Austrijancem Dominikom Timom i Japancem Keijem Nišikorijem.\nProšle godine Đoković je zbog povrede lakta propustio turnir u Šangaju, dok će sada pokušati da dođe do 32. Masters titule u karijeri.\nSportske.net: Šangaj - Obavljen žreb, ovo je Novakov put do finala (foto)\nTEŽE OD ČETVRTFINALA: Ovako izgleda Noletov put povratka na prvo mesto!\nNajbolji srpski teniser Novak Đoković ima priliku da se vrati na prvo mesto ATP liste.\nNovak, Kinezi, srpske zastave i poruka iz Šangaja: Idemo!\nSrpski teniser Novak Đoković poslao je jasnu poruku pred početak turnira u Šangaju u koji je stigao u petak popodne...Njega su u Šangaju dočekale srpske zastave i brojni kineski navijači koji su tražili Đokovićev autogram...Srbin će se u Šangaju boriti za korak bliže povratku na prvo mesto...


Ren: Važno je da svi u Srbiji znaju da zemlja i srpski narod imaju evropsku prespektivu\nPred skoru posetu Balkanu, u okviru koje će, zajedno sa predsednikom Evropske komisije, Manuelom Barosom 16. ovog meseca stići u Beograd, evropski komesar za proširenje, Oli Ren poručuje da je svestan kako ova, 2006. godina za Srbiju i Crnu Goru nosi puno izazova- tim pre, njegov je stav, važnije je istaći da zemlja ima jasnu evropsku perspektivu.\nZa komesara Rena nema dvoumljenja - 0va godina jeste godina izazova za državnu zajednicu. Upitan na konferenciji za novinare, upriličenoj povodom skore posete Balkanu, kakav komentar, kada je reč o izazovima, ima na mogućnost da se Srbija, na kraju pregovaračkog procesa, suoči sa odvajanjem Kosova, komesar za proširenje, Oli Ren, naglašava važnost integracijskog procesa.\n“Stoga je veoma važno da svi u Srbiji znaju da zemlja i srpski narod, imaju konkretnu, opipljivu evropsku prespektivu, ali da je proces na tom putu u rukama lidera i gradjana zemlje. Srbija je sada zaista u odlučujućem trenutku, kada treba da izabere izmedju evropske budućnosti i nacionalističke prošlosti”.\nSasvim je sigurno da će Ren, zajedno sa predsednikom Barosom, u Beograd poneti poruku da je puna saradnja sa Hagom ključ nastavka integracija. Uz, nju, i konstruktivnost srpske strane u pristupu rešavanja kosovskog pitanja.\nEvropski komesar je, kada je reč o Hagu, informisao novinare da je od glavne tužiteljice Tribunala, Karle del Ponte, zatražio njeno mišljenje nakon poslednje posete Beogradu. Medjutim, odgovor je bio isti kao i nešto raniji- od prošlog leta SCG beleži pogoršanje u saradnji sa Hagom.\nDrugo otvoreno pitanje - referendum u Crnoj Gori, te moguće posledice, za Rena je pitanje uspešnosti Brisela da umanji njegove eventualne negativne posledice po proces pregovora.


Bregu: Ekonomije na Zapadnom Balkanu ispaštaju ako žene nisu na tržištu rada\nBeta 11. marta 2022. 16:55\nSavet za regionalnu saradnju (RCC) pokrenuo je Regionalnu mrežu žena u preduzetništvu Zapadnog Balkana, čiji je cilj da se žene koje nisu zaposlene uvedu na tržište rada, a da se za one koje već rade poboljšaju uslovi.\nGeneralna sekretarka RCC Majlinda Bregu izjavila je danas u Tirani na konferenciji „Žene koje pokreću: Regionalna mreža žena preduzetnica“, da se u osnivanju Regionalne mreže žena ne radi samo o jednakosti polova, već da iza tog poduhvata stoji tržišna logika.\n„Ako žene nisu na tržištu naša društva i ekonomije ispaštaju. Imaćemo manji ekonomski rast, žene će imati manje šansi, nezaposlene žene imaće manje dostupnosti imovinskim pravima što dovodi do povećanja porodičnog nasilja, tako da ima mnogo razloga zbog kojih žene treba da udruže snage i rade zajedno“, rekla je ona novinarima.\nŽelja je, istakla je Bregu, da se žene inspirišu da budu inovativne, kreativne, da učestvuju u razvoju digitalnih obrazaca poslovanja nakon pandemije, da budu na uticajnijim pozicijama i donose odluke.\n„Cilj nam je da okupimo žene koje vode poslove na Zapadnom Balkanu, da promovišemo i pomognemo ženama koje su van tržišta da nadju posao. Na Zapadnom Balkanu svaka druga žena je nezaposlena“, istakla je ona.\nŽene, dodala je, uglavnom rade u uslužnim delatnostima koje su bile pogodjene tokom pandemije, a mlade žene koje žele da pokrenu sopstveni posao suočavaju sa mnogim poteškoćama.


Francuska se sprema za Bregzit bez sporazuma\nFrancuska vlada ojačava planove za haotični Bregzit a ministarka za evropske poslove Oreli de Monšalen upozorila je da će Velika Britanije verovatno napustiti EU bez sporazuma, javlja AP.\nMonšalen je danas izjavila da je "po svemu sudeći verovatno" da će Velika Britanija 31. oktobra napustiti EU bez ikakvog plana o tome kako se sledećeg jutra baviti trgovinom, putovanjem i prekograničnim poslovima.\nOna je navela da se o Bregzitu "neprestano razgovara" s britanskim predstavnicima i da je sporazum o istupanju koji je doskorašnja britanska premijerka Tereza Mej postigla s Briselom "i dalje na stolu". Monšalen nije htela da komentariše suspenziju britanskog parlamenta do sredine oktobra.\nFrancuski ministar unutrašnjih poslova Kristof Kastaner se juče sastao s britanskim kolegom i rekao da je "fundamentalno očuvati blisku saradnju s Velikom Britanijom" uprkos Bregzitu, posebno u borbi protiv terorizma i upravljanju migracijama.


SKGO :: Seminar „Lokalni razvoj i energetska tranzicija u saobraćaju i transportu: definisanje strategije održive urbane mobilnosti na lokalnom nivou”\nSeminar „Lokalni razvoj i energetska tranzicija u saobraćaju i transportu: definisanje strategije održive urbane mobilnosti na lokalnom nivou”\nAmbasada Francuske u Srbiji i Grad Kragujevac organizuju seminar „Lokalni razvoj i energetska tranzicija u saobraćaju i transportu: definisanje strategije održive urbane mobilnosti na lokalnom nivou", koji će biti održan 18. oktobra 2017. godine u hotelu „Šumarice" u Kragujevcu, sa početkom u 10 časova.\nOvaj jednodnevni seminar rezultat je nastojanja Francuske da podrži lokalne zajednice u Srbiji koje sprovode mere u pravcu održivog razvoja, posebno održive urbane mobilnosti i čistog gradskog prevoza. U ovom kontekstu, Grad Kragujevac planira da kroz nekoliko meseci uvede u opticaj električni autobus i da izgradi dve stanice za punjenje. Ambasada Francuske u Srbiji promoviše ovaj pristup u saradnji na lokalnom nivou.\nOsnovne teme seminara biće naglašavanje značaja energetske tranzicije u saobraćaju, isticanje značaja razvoja lokalne strategije za održivu urbanu mobilnost za lokalne zajednice, promovisanje inovativnih rešenja u Francuskoj i Srbiji, a poseban segment biće posvećen razmeni iskustava oko pronalaženja izvora finansiranja.\nCilj ovog skupa je da se srpskoj publici predstavi kojim sredstvima za rad raspolažu francuske lokalne zajednice u domenu urbanizma i da se izlože strategije koje se sprovode u Francuskoj kako bi se razvila održiva urbana mobilnost na lokalnom nivou. Treba naglasiti da Srbija kao zemlja kandidat za pridruživanje Evropskoj uniji, u fazi pregovora o srednjoročnom pristupu, ima obavezu uspostavljanja politika za održivi razvoj i prilagođavanje klimatskim promenama na lokalnom nivou.\nSeminar je namenjen predstavnicima državne uprave, opštinskih vlasti, službenicima u administraciji, preduzetnicima i predstavnicima akademske zajednice.


Ministar spoljnih poslova Ivan Mrkić i generalni sekretar Vlade Veljko Odalović predali zaključak Vlade o dijalogu Vensanu Dežeru\nponedeljak, 08. april 2013.\nMinistar spoljnih poslova Ivan Mrkić i generalni sekretar Vlade Srbije Veljko Odalović formalno su predali vladin Zaključak o potrebi hitnog nastavka dijaloga Beograda i Prištine uz posredovanje EU šefa delegacije Evropske unije u Beogradu Vensanu Dežeru.\nDežer je, kako je potvrdio ministar Mrkić, a saopštilo Ministarstvo spoljnih poslova, odmah prosledio zaključke visokoj predstavnici EU za spoljnu politiku i bezbednost Ketrin Ešton. Mrkić i Odalović su Dežeru objasnili našu poziciju i podsetili da je Srbija nezadovoljna onim što je do sada postignuto, navodi se u saopštenju.\nVlada Srbije ovlastila je ministra Mrkića i generalnog sekretara Odalovića da obaveste EU o usvojenom Zaključku sa sednice Vlade.\nPrethodno je Vlada donela jednoglasnu odluku da ne prihvata ponuđeno rešenje za Kosovo i Metohiju i predložila hitan nastavak dijaloga.\nU Zaključku na osnovu koga Ketrin Ešton treba da donese odluku o nastavku dijaloga, navedeno je da Vlada potvrđuje opredeljenost da mirnim putem, kroz dijalog, dođe do održivog rešenja koje će predstavljati čvrstu osnovu za izgradnju trajnog mira i bezbednosti za sve ljude koji žive na Kosovu.


ВЕЛИКА ДИЛЕМА У ЕУ ОКО КОСОВА: Да ли да прихвате…\nVELIKA DILEMA U EU OKO KOSOVA: Da li da prihvate…\nZa eventualnu korekciju granica potrebna je saglasnost naroda Srbije i Ustava Srbije ! Ne može AVAV sam da odlučuje, a ni EU ! Ko je Angela Merkel da odlučuje o našoj sudbini i našoj teritoriji ! Od 1941 pa do 1945, 300 000 Srba je protjerano sa KiM, njima je komunistički diktator zabranio povratak na svoja ognjišta, a istovremeno je iz Albanije primio 300 000 albanaca ! AVAV umjessto da albanci imaju autonomiju, on hoće da Srbi imaju autonomiju u vlastitoj državi i da prizna KiM, ako ga već nije priznao !? Istina je da smo okupirani na jednom dijelu naše teritorije, ali to ne znači da je ne možemo osloboditi prvom povoljnom prilikom !


:: Naslovna strana > Vesti >Javni konkurs za Idejno urbanističko-arhitektonsko rješenje Univerzitetskog kompleksa fakulteta umjetnosti na Cetinju\nJavni konkurs za Idejno urbanističko-arhitektonsko rješenje Univerzitetskog kompleksa fakulteta umjetnosti na Cetinju\nPredmet konkursa je idejno urbanističko-arhitektonsko rešenje Univerzitetskog kompleksa na Cetinju, koje zahvata područje nekadašnjeg industrijskog kompleksa "Stari obod". Konkurs se raspisuje radi dobijanja rešenja prostorne organizacije novog Univerzitetskog kompleksa fakulteta umetnosti, kao i arhitektonskih rešenja za objekte i sadržaje predviđene projektnim zadatkom za navedene namene.\nPravo učesća na konkursu imaju sva kvalifikovana pravna i fizička lica koja preuzmu konkursni materijal.\nKonkursni materijali se mogu podići od 31. oktobra do 30. novembra 2008. god. svakog radnog dana od 09-13 h u prostorijama Organizatora Konkursa (Vojvode Batrića 1, Cetinje) ili preuzeti i na internet adresi: www.flu-cetinje.com/konkurs.\nObilazak zone "Stari Obod" za sve zainteresovane učesnike konkursa organizuje se utorkom u 11,00h u toku novembra, po predhodnoj najavi na email: konkursct@gmail.com. Rok za predaju konkursnih radova arhivi Organizatora Konkursa je 15. januar 2009. god. do 12,00 časova.\nUčesnici Konkursa mogu da postave pitanja do 01. decembra 2009. godine.\nŽiri će donijeti odluku o rezultatima konkursa do 1. februara 2009. god. Svi učesnici biće obavešteni o rezultatima konkursa.\nPodatke o konkursu i konkursni materijal možete preuzeti sa sajta www.flu-cetinje.com/konkurs